open-index/open-wikipedia-markdown huggingface dataset:
香港之路

**香港之路**（），係2019年8月23號由香港民間人士發起嘅一次反逃犯條例修訂抗議活動，喺各區手拖手組成人鏈。活動參照1989年8月23號嘅波羅的海之路活動，啱啱就係活動30週年紀念。參加者沿住港鐵港島綫、荃灣綫同觀塘綫嘅行人路企成一排，揮動手提電話嘅燈光，又高唱《獅子山下》、《海闊天空》、《Do You Hear the People Sing?》等等嘅歌。有啲人更自發上獅子山頂組成光鍊。

皆因搞手話今次活動唔係搞「集會」，所以無人向警方申請不反對通知書，整個活動期間警方無任何干涉，活動完全和平進行，亦無阻礙行車交通。活動完咗後，搞手宣稱有13.5萬人參加，原定路線加埋群眾後加嘅路線全長60公里。

呢次活動後，香港各地繼續搞過唔少同反修例有關嘅人鏈活動。

## 路線
香港之路原定路線主要係沿港鐵港島綫、荃灣綫同觀塘綫嘅地方，全長約45公里。
*港島綫：堅尼地城到筲箕灣
*荃灣綫：荃灣到尖沙嘴，再沿海皮到黃埔花園
*觀塘綫：油塘到深水埗

活動期間，群眾自發喺其他地方加入，全長約15公里。地方包括：
*獅子山
*嘉頓山
*紅磡碼頭到鶴園街
*窩打老道
*界限街
*基堤道到太子道西
*筲箕灣柴灣道到大潭道路口
*荃灣站到荃灣大會堂
*太子站到九龍塘站

## 參考
天使迷夢

《**天使迷夢**》（）係臺灣漫畫家嘅長篇漫畫作品，1998年開始喺臺灣尖端出版旗下嘅《談星》雜誌連載，1999年起由尖端推出前三冊單行本，2003年起改由狂龍國際出版。本作於2003年喺中國大陸擧辦嘅華人原創漫畫權威排行榜獲得第一名，漫畫嘅同名小説亦被讀者廣泛討論。小説版於2004年授權大陸邦道文化發行，亦受到讀者嘅喜愛。

## 故仔大綱
回聲本係個平凡少女，佢同三名好友慕名去咗一間叫做「奇遇」嘅西式茶館，館主傑伊斯（傑克·沙利西斯，）係名帥氣鬼佬，佢攞出一副古董天使牌同佢哋算命，過後更將副牌送畀回聲。呢副天使牌引出咗回聲嘅身世之謎，原來佢係光之天使克拉麗蒙（）同凡人個女仔，克拉麗蒙亦因此遭到天界追殺。為咗封印回聲嘅眞實年齡同記憶，克拉麗蒙去魔界偷走時之獄，但無意間發現咗創世紀之祕──一條可以消弭一切有形世界（即係人界、魔界、天界等）嘅咒文，佢將咒文封印喺回聲體內。天界得知消息後，開始追殺回聲……

## 八大天使
故仔入面嘅設定，同傳統宗教入面嘅天使形像未必吻合。
* 加百列（）：據説係唯一嘅女性天使，象徵物係百合花，對應元素係水。
* 米凱爾（）：天軍最高指揮，上帝嘅首席戰將，象徵物係劍同天平，對應元素係火。
* （）：旅行者同流浪者嘅守護天使，佢總係以愉快、慈愛嘅形像出現，象徵物係火燄之劍，對應元素係風。
* 尤利耶兒（）：支配地獄嘅天使，亦係「定律天使」，守護天體行星嘅運轉，象徵物係月之鑰、星之琴，對應元素係地。
* （）：天界戰士，又俾人稱為戰神，象徵物係劍同月牙弓箭。
* （）：自由、慈悲同埋赦免之天使，象徵物係全能之杖。
* （）：捍衞美與善嘅天使，佢同金星有關，象徵物係玫瑰。
* 路西華（）：黑帝，喺被米凱爾打入地獄，象徵物係全能者嘅武器──令牌。

## 《天使迷夢》全套

## 《天使迷夢》小説版

## 參考

## 出面網頁
* 《天使迷夢》嘅頁
雪月花

**雪月花**（ ）係日本嘅文學同藝術當中成日出現嘅慣用語，或者可以算係一種橋段，指緊啲人用雪、月同花三樣事物嚟代表大自然當中嘅美。雪月花據講係由江戶時代（一六〇三年至一八六八年）起盛行嘅。

雪月花嘅典故，據講出自唐朝詩人白居易嘅七言律詩《寄殷協律》：

依首詩入面嗰句「雪月花時最憶君」意思係話「見到雪月花嗰時最會諗起你」噉解。

## 文化呈現
喺日本嘅傳統文學藝術當中，雪月花好多時都係自然美感嘅象徵，例如：

### 和歌
雪月花要去到江戶時代先變成慣用語，但雪月花嘅主題喺日本文學裏面最早可見於《萬葉集》大伴家持（七一八至七八五年）作嘅和歌：

粵語意譯：

### 畫藝
雪月花主題亦都有出現喺日本嘅傳統畫藝當中。例子有江戶時代畫家勝川春章（一七二六至一七九三年）所畫嘅三卷，幅圖三格分別描繪咗一個女人同雪月花當中其中一樣：



## 睇埋
*侘寂
*美學

## 參考
* 矢代幸雄『日本美術の特質』（岩波書店、1943 年）、（第二版、1965 年）

## 註釋

## 引咗
余振貴

**余振貴**（）係中華人民共和國伊斯蘭教研究專家同政治人物，回族，喺江蘇南京出世。佢曾經擔任寧夏社科院院長同第十一屆全國人民代表大會河北地區代表。

畢業於復旦大學歷史專業。2008年，擔任全國人大常委會委員、全國人大民族委員會委員，中國伊斯蘭教協會常務副會長、中國宗教界和平委員會秘書長。

余振貴喺2019年8月18號病逝，終年73歳。佢嘅遺體告別儀式於8月20號喺中國伊斯蘭教經學院舉行。

## 參考
單機遊戲

**單機遊戲**（**standalone game**）指淨係用一部遊戲機或者個人電腦，唔使連接互聯網，就可以玩嘅電子遊戲，例子有喺一部個人電腦上同人工智能玩家玩嘅象棋。
單人電子遊戲

**單人電子遊戲**（）係指一個淨係俾一個玩家玩嘅電子遊戲，但多人電子遊戲入面都可以有單人遊戲模式。
多人電子遊戲

**多人電子遊戲**（**multiplayer video game**）係指有多個玩家參與嘅電子遊戲。現代嘅電子遊戲大部份都有單人遊戲同多人遊戲兩種模式。

## 非對稱遊戲性
非對稱遊戲性（asymmetric gameplay）：指多人遊戲當中每個玩家嘅體驗都唔同；喺一般嘅多人遊戲裏面，每位玩家用嘅操控方法或者有得揀嘅角色都係一樣嘅，但有陣時有啲遊戲可能會（例如）將一隊玩家分別安排做唔同角色，負責做治療師嘅玩家淨係有得揀用治療系嘅角色－呢種唔同玩家可以做嘅嘢有明顯差異嘅遊戲，就係用咗非對稱遊戲性。
八一一港島東集會

**八一一港島東集會**，係2019年8月11號由香港民間人士發起嘅一次反逃犯條例修訂集會。呢次集會本嚟係**八一一港島東遊行**，由銅鑼灣維多利亞公園行到鰂魚涌渣華道遊樂場，但警方發咗「反對通知書」，只係批准集會，最後主辦單位將喺維園搞集會（雖則維園唔屬東區而係屬灣仔區）。呢次集會主辦單位宣稱有幾千人參加。

集會結束後，有啲參加者走出集會範圍向西沿軒尼詩道遊行，行到灣仔分域街嗰頭畀警方驅散，之後一啲示威者退返去銅鑼灣佔領道路，再同警方爆發衝突，期間多位喬裝成示威者嘅警員突然郁手制服同拘捕前線封路嘅示威者，引起爭議。

## 同日示威活動
*八一一深水埗示威活動
遊戲機遊戲

**遊戲機遊戲**（，）係一種用嚟做娛樂用途嘅互動多媒體形式，相對於街機遊戲同電腦遊戲。遊戲機遊戲通過電子遊戲機生成嘅可操作電腦圖像，並且以電視熒光幕做輸出。
家用遊戲機

**家用遊戲機**（**home video game console**，簡稱 **home console**），又有叫**電視遊戲機**、**電視遊樂器**、或者**家用主機**等，係一種特定類型嘅遊戲機，設計嚟畀人喺屋企嗰度用嘅，通常做法係部機嘅電腦會負責做隻遊戲要做嘅運算，跟住將個畫面輸出喺一個電視熒光幕上面畀玩家睇。
黃埔 (香港)

**黃埔**（）係香港九龍紅磡東南部一笪地方，喺紅磡灣東岸，大環對落，即係舊時黃埔船塢同佢週邊範圍。行政上歸九龍城區管，日常通常睇成紅磡嘅一部份。嗰度主要係中產嘅住宅區，大型屋苑包括黃埔花園同黃埔新邨。嗰度有港鐵觀塘綫嘅黃埔站。

## 鄰近私人屋苑

* 黃埔花園
* 黃埔新邨
* 海逸豪園
* 海名軒
* 海濱南岸
* 維港星岸
* 半島豪庭
* 紅磡灣中心
跨平台遊戲

（，簡稱 ）係電子遊戲嘅一種，特徵係允許玩家使用唔同嘅硬件（即係個人電腦、遊戲機、同手機等嘅平台）參與同一隻遊戲。

唔同平台嘅性能唔同，所以喺製作跨平台遊戲嗰陣，製作師要面對多種技術上嘅問題，例如隻隻平台有嘅掣都唔同，所以製作師要諗「套操作方案要點設計，先確保到隻遊戲喺唔同平台玩都順暢」。

## 攷
百萬人塞爆機場行動

**百萬人塞爆機場行動**，係2019年8月12號由香港民間人士發起嘅一次示威活動，主要係回應8月11號晚有位女義務救護員畀警方嘅布袋彈打傷右眼（爆眼少女案），亦夾雜反對逃犯條例修訂草案運動嘅訴求。

行動延續前一日嘅萬人接機行動，喺香港國際機場接機大堂和平示威，但由於人太多，就連離港大堂都迫滿晒人，逼使機場安排取消大量航班。全日估計有幾萬人參加。

8月13號，有唔少人自發繼續到機場參加示威活動，但開始有示威者由「和你飛」變成「阻你飛」，主動阻旅客離境，擾亂機場運作，結果機場又要取消大量航班，同晚更有兩個中國人被示威者包圍。香港機場管理局嗰晚成功向法庭申請臨時禁制令，禁止任何人喺機場範圍干擾機場運作，第二日開始執行。

## 參考
鬥陣特攻

**鬥陣特攻**（；）係美國公司暴雪娛樂整同出嘅一款射擊遊戲，2016年5月24號發佈，家下喺Windows、PS4同XBOX ONE平台有得玩。

## 分級

類:電腦遊戲
類:Windows遊戲
類:PlayStation 4遊戲
類:Xbox One遊戲
類:單機遊戲
動作冒險遊戲

**動作冒險遊戲**（ | ）係一種電子遊戲類型，結合動作遊戲同冒險遊戲：一隻動作冒險遊戲會要求玩家直接噉控制住佢個主角，喺關卡當中同敵人戰鬥（會好似動作遊戲噉考手眼協調同反應）、穿越障礙同埋搜尋關鍵物品，並且透過做呢啲嘢嚟過關，而且喺呢啲遊戲當中，玩家過一關嗰陣往往仲需要用到一啲喺故仔打前部份搵到嘅道具先可以成功（好似冒險遊戲噉重視情節嘅發展）；除此之外，動作冒險遊戲又會成日要求玩家透過同環境以及 NPC 互動嚟解謎同探索－唔似得一般嘅動作遊戲噉，純考手眼協調同反應，而且個故仔實會有返咁上下豐富。

## 起源

一般認為，動作冒險遊戲呢個類型係由首作發行於 1986 年嘅《薩爾達傳說系列》帶起嘅：喺《薩爾達傳說系列》嘅多部作品當中，玩家要控制住隻遊戲嘅主角 Link 喺一個開放嘅虛擬世界裏面冒險，呢啲冒險往往會涉及一啲考反應嘅難關（有啲似動作遊戲），但又會要求玩家解謎（有啲似冒險遊戲）；另一方面，Link 會喺冒險途中搵到各種物品，呢啲物品可能係開頭嗰時冇乜用、但去到冒險打後部份就會有用，呢啲物品又可以係會令到 Link 得到新嘅異能－例如搵到把弓會令到 Link 得到用射箭嚟攻擊敵人嘅能力，而喺打後嘅關卡甚至可能會出現必需要用弓箭先可以打低嘅敵人（但同時隻遊戲又冇真正嘅經驗值機制，所以唔算係 RPG）。後嚟《薩爾達傳說系列》嘅龐大影響力吸引咗第啲遊戲設計師嘅仿傚，開創咗動作冒險遊戲呢個類型。

除咗《薩爾達傳說系列》系列之外，出名嘅動作冒險遊戲仲有《波斯王子系列》、《盜墓者羅拉系列》同埋《俠盜獵車手系列》（GTA）等嘅作品，當中《盜墓者羅拉系列》同《俠盜獵車手系列》有射擊遊戲嘅成份。

## 睇埋
*超音鼠2
*電子遊戲類型一覽
*平台遊戲
*銀河城遊戲
*恐怖生存遊戲

## 引述

## 拎

* Action Games are for full-screen and web site of all platforms.
口碑營銷

**口碑營銷**（）係市場學上嘅一種營銷策略，指運用顧客之間嘅言談嚟做營銷－消費者之間會用言談溝通，互相傳達有關市面上嘅商品嘅訊息，而如果一間公司有方法令到佢啲客肯喺其他消費者面前幫佢嘅產品講好說話嘅話，佢就可以提升自己產品嘅銷量。
臺灣文西 Only You

《**臺灣文西 Only You**》（**Taiwan Meimei**），係香港電視娛樂製作嘅遊埠節目，由羅家英、呂爵安主持，2019年8月12號到8月30號逢禮拜一到五23:00-23:30喺ViuTV播。節目主持去到臺灣識女仔同傾下兩代人對愛情嘅睇法。其中節目組安排咗香港女藝人張若錡扮臺妹做女嘉賓。

## 每集一覽

## 參考

## 出面網頁
*ViuTV：臺灣文西 Only You
生存遊戲

**生存遊戲**（**survival game**）係動作遊戲一種，通常（但唔一定）會用開放世界，特徵係強調生存：呢啲遊戲會將玩家置身喺一個危險四伏嘅世界當中，要求佢哋喺個世界裏面採集資源並且盡力噉生存落去或者達到某啲任務目的（重點係「周圍環境有一啲會主動噉威脅玩家生存嘅遊戲」）。生存遊戲例子有無人深空（No Man's Sky）。
格鬥遊戲

**格鬥遊戲**（）要求玩家控制自己用嘅角色，同（由電腦或者第啲玩家控制嘅）對手進行**近身格鬥**。格鬥遊戲比賽好多時會分多個回合，有兩個或者以上嘅角色，喺一個競技場上，用近身嘅攻擊一較高下。格鬥遊戲嘅角色可以有些少遠距離攻擊嘅能力，但應該仲係依賴近身攻擊多嘅。如果隻遊戲嘅戰鬥以遠距離攻擊為主嘅，就會變成射擊遊戲。格鬥遊戲例子有
*街頭霸王系列、
*力石戰士、
*真人快打系列、同埋
*出自香港嘅小朋友齊打交（LF）。

喺格鬥遊戲裏面，唔同角色會有唔同嘅異能，而且喺速度同力量等方面有差異，但實力會相約，例：一個大力、一拳可以造成大損害嘅角色可能速度會比較慢，等其他角色可以靠蠻力以外嘅方法應付佢。

## 概念

***擋**（blocking）：一個角色進入一個擋緊嘅狀態，擋緊嘅角色暫時唔能夠攻擊，兼且移動能力會下降，但做緊擋嘅角色防守力會提高，冇咁易俾對手傷害；攻擊可以嚟自上中下等多個方向，通常要擋正確嘅方向先可以減少嗰吓攻擊造成嘅傷害（睇埋由上攻擊）。睇埋碎片傷害。
****破擋**（guard crush）：某啲格鬥遊戲有嘅機制，指個角色喺擋咗若干吓攻擊之後會進入一個暫時唔能夠擋嘅狀態，好多時進入破擋狀態嗰一刻個角色會有短暫嘅暈眩狀態（睇下面 stun）；呢種機制嘅用意在於令玩家唔可以一味淨係防守，鼓勵玩家採取比較攻擊性嘅打法。
****擋唔住**（unblockable）：指一吓攻擊效力唔受擋影響，例如個遊戲程式編寫成某吓攻擊，俾呢吓攻擊打中嗰個角色就算身處擋緊嘅狀態，吓攻擊都會對佢造成同冇擋一樣嘅傷害同擊回力（knockback），常見於一隻格鬥遊戲當中比較勁嘅招式。
***掟**（throwing）：一個角色捧起第個角色，再將佢掟出去。
***下墜擊**（dive）：一個角色由空中快速向下移動攻擊喺下面嘅對手。
***由上攻擊**（overhead attack）：對手一定要企喺度做擋姿勢先會擋到嘅招式；多數一路跳一路出嘅招式都屬由上攻擊。
***取消動作**（cancel animation）：指一個角色喺出一招嘅中途取消出招，變返做一般（可以擋同跳等）嘅狀態；有好多格鬥遊戲都會容許玩家取消某啲招式嘅動作，而識得乜嘢時候要取消動作（並且擋或者迴避）一般係高技術嘅表現。
***收招**（recover / recovery）：指一個角色出完一招之後要用幾多時間先可以返去一般（可以擋同跳等）嘅狀態；喺收招期間，一個角色唔能夠擋或者迴避，所以處於一個好容易露出破綻嘅狀態，對手可以趁佢未收招完畢攻擊，造成巨大傷害；好多時勁嘅招式都會有收招慢嘅缺點－呢啲招式會係高風險高回報嘅招式。

## 技巧
*連續技（combo）：常見於格鬥遊戲，指喺遊戲當中可以連續短時間內執行一段特定嘅動作，成功嘅話可以一吓對對手造成重大傷害；更廣義上嚟講，「連續技」可以係指一段要喺短時間內執行（所以要有技巧或者運氣）、執行成功可以取得大量分數或者大幅提升贏面嘅動作。
****無限連續技**（infinite combo）：（只要用者技術夠好）可以無限次重複嘅連續技。
****半無限連續技**（semi-infinite combo）：可以重複好多次嘅連續技。
****即死連續技**（Touch of Death combo，ToD combo）：指一出到就保證 OHKO（睇上面）對手嘅連續技。
***狂撳個掣**（button mashing）：常見於格鬥遊戲，可以有兩個意思：
**一個技術唔高嘅玩家唔知連續技要點出，於是就亂咁撳掣，諗住有機會可以擢到個連續技出嚟。
**喺某啲格鬥遊戲入面，某啲角色會具有「狂撳某段掣若干次」就會出到嘅招式，當有個（知自己做緊乜嘅）玩家出呢啲招嗰陣，佢就噉望落會好似喺度亂撳噉。
***Buffer**：格鬥遊戲技巧；喺格鬥遊戲入面，角色往往會有連續撳某幾個特定嘅掣就出到嘅招式，所以格鬥遊戲高手往往會趁自己嘅角色攻擊唔到嘅時候（例如係上一招仲未完）撳定下一招要撳嘅掣，然後喺攻擊得到嗰一刻撳最後一個掣，等自己個角色能夠喺出完一招之後即刻出下一招。
***Crossup**：格鬥遊戲技巧，指將自己置於可以由多個角度攻擊嘅位置，等對手唔知要擋邊一面嘅攻擊。
***篤吓篤吓**（poking）：係噉使用比較弱但用起上嚟低風險嘅招式，務求慢慢喺唔受傷嘅情況下打低對手。

## [[TV Tropes|橋]]頁

## 引咗
恐怖生存遊戲

**恐怖生存遊戲**（）係生存遊戲一種。

同一般嘅生存遊戲一樣，恐怖生存遊戲會要求玩家努力求生存，但特點係會運用恐怖嘅元素做遊戲嘅主題：例如喺一般嘅生存遊戲入面，威脅玩家生存嘅嘢係饑餓同自然災害等嘅力量，而喺恐怖生存遊戲入面，威脅玩家生存嘅就多數係喪屍同異形等恐怖故仔入面常見嘅元素，而且玩家仲要穿越一啲恐怖嘅環境，好似係黑暗嘅迷宮同鬧鬼嘅古堡呀噉。

恐怖生存遊戲例子有生化危機系列（Biohazard）。
火箭車

**火箭車**（；；）係日本科樂美公司喺1984年12月負責出品同發佈嘅賽車遊戲，亦係科樂美公司出品嘅第一款賽車遊戲。呢個遊戲曾經喺紅白機、MSX、街機同NS、PS4、i-appli、Wii U、及微軟遊戲商店入面發佈兼出售過，喺PC平台亦有得玩。

## 發佈日期同對應平台

## 玩法同變遷史
呢個遊戲嘅要求係賽車喺用嗮油之前，要到達終點或檢查站先至過關。若果關卡半佬唔夠10格油嘅，會有唔停響嘅警報聲，汽油系統會變成紅字；半佬冇嗮油嘅，會直接顯示「EMPTY」字樣而宣告GAME OVER。關卡數量方面，最初期出嘅紅白機淨得4關。其中第一關係住宅區、第二關係跨海大橋、第三關係海灘、第四關係山地道路，最後喺山地道路衝線之後先至宣佈全程比賽嘅終點。場上嘅車輛方面，有黃車、紅車同青車、大貨車之分，其中黃車係直線行，唔會做任何超車或胡亂轉線嘅動作；紅車係若果玩家行到埋嚟時，唔打轉向燈就直接做超車動作；青車係唔理玩家部車有冇行埋嚟都好，識得胡亂轉線甚至左右橫移，好似開噉；而大貨車一般喺關卡差唔多到終點時出現。廠商不過唔理玩家掂到乜細車都好，自己部車識跣埋一邊，若果撞正路邊嘅話識爆炸兼扣7格油，要撳跣埋一邊嘅相反方向掣先至得。若果直接撞到大貨車就直接爆炸兼扣7格油。場上有時出現嘅黑油漬，一旦玩家部車掂到，識跣埋一邊；若果掂到帶欄杆嘅黑油漬，識直接爆炸兼扣7格油。速度方面，若果低速加速，時速表最多去到198km/h；高速加速時最多去到400km/h。場上有時出現嘅彩色車，一旦掂到會有1000積分兼加7格油。若果喺前半段路程入面，部車喺全程高速情況下唔爆炸嘅話，屏幕左邊會有個超人從屏幕底部飛到上邊。後嚟去到MSX機時，雖然關卡內容冇變到，但畫面設計風格變咗好多。其中海灘同跨海大橋呢兩關嘅順序對調咗，海灘關嘅賽道亦從左邊變到右邊；而跨海大橋關入面，原先嘅黑油漬變成藍水漬；原先第四關嘅地圖兩邊啲巌變成森林；而關卡數量重設定咗第四關衝線之後未係結束，而係多咗兩關。其中第五關係斷崖海邊；第六關係雪地。最後要喺雪地道路衝線之後先至宣佈全程比賽嘅終點；原先嘅彩色車變成粉紅色帶B字嘅心形。不過喺MSX版冇咗超人從屏幕底部飛到上邊嘅效果，反而喺高難度關卡出現咗黑車，重喺關卡開始前出現地圖。直到2019年7月25號發佈咗嘅PS4版當中，雖然同以前嘅版本冇變，但係多咗揀難度，不過關卡要素同位置都改咗。關卡位置方面，其中海灘公路從第二關調到第四關，第六關變成農場道路，第二關變成郊野。其中第一關（住宅）條道路右邊多咗現場觀眾；喺關卡開始之前多咗倒數開始嘅指示燈；第三關（跨海大橋）兩邊嘅水面多咗輪渡；第四關（海灘）將賽道改返到紅白機版出現嘅左邊。雖然彩色車改成帶霓虹嘅動畫效果，但係獎勵積分降到得返300；而每關開始之前出現嘅地圖重多咗排行榜同平均速度嘅演示。而喺紅白機版出現嘅超人要素亦重新出現返，不過變咗喺屏幕中間位置從下到上嘅順序出現兼帶動畫效果，亦加咗戰鬥機喺屏幕中間位置從下到上嘅順序出現；喺第二關同第五關，若果自己部車速超過200km/h時，屏幕左邊會有高鐵列車（第二關）同運煤車（第五關）從下到上嘅順序出現。另外，喺關卡半佬重出現識跌罐頭嘅油罐車。而車速變成高低檔之分，粉紅字代表高檔，白字代表低檔。

不過呢個遊戲全程冇背景音樂，淨得賽車嘅發動機聲。

## 參考


## 出面網頁
*ハムスターアーケードアーカイブス公式サイト ロードファイター（PS4版）
*ハムスターアーケードアーカイブス公式サイト ロードファイター（Nintendo Switch版）
*バーチャルコンソール ロードファイター（MSX版）
*火箭車影片
*火箭車線上遊戲

類:街機遊戲
類:紅白機遊戲
類:Wii U遊戲
類:任天堂Switch遊戲
類:PlayStation 4遊戲
類:Windows遊戲
類:單機遊戲
戰術射擊遊戲

**戰術射擊遊戲**（）模擬真實嘅戰鬥。喺呢啲遊戲當中，玩家需要戰術同謹慎－例如一般嘅射擊遊戲入面，一個玩家就算受咗傷，佢都可以靠掂一個藥包嚟回復生命值，但戰術射擊遊戲模擬真實嘅射擊，所以喺呢啲遊戲入面，要回復一個受咗傷嘅角色，往往要用相當多嘅精力（似真實嘅戰鬥），而且同現實嘅戰鬥一樣，好多時俾人打中一兩槍經已冇命。因為呢啲遊戲嘅戰略性，遊戲嘅節奏往往會比較慢。戰術射擊遊戲例子有使命召喚系列同幽靈行動系列（Tom Clancy's Ghost Recon）。

## 睇埋
*軍事戰術（列表）
## 參考
Apex 英雄

《 英雄'''》（）係由 Respawn Entertainment 開發兼委託畀藝電公司發行嘅大逃殺遊戲多人線上第一人稱射擊遊戲，喺 2019 年 2 月 4 日發佈於 Microsoft Windows、Xbox One、同 PS4 呢三個平台上。

## 分級

## 睇埋
*Ping system
*大逃殺遊戲
*英雄射擊遊戲
第一身射擊遊戲

**第一身射擊遊戲**（ ）係射擊遊戲一種，特徵係鏡頭會「擺喺遊戲主角嘅眼」嗰度，玩家會見到主角見到嘅嘢。

## 概論

喺 FPS 當中，玩家會見到自己操控嘅角色喺個立體虛擬世界中見到嘅嘢，令佢哋感覺好似自己就係主角噉嘅樣。

不過，喺現實嘅遊戲設計上，遊戲嘅鏡頭好少可會真係擺正喺玩家角色嘅眼嗰度。設計師好多時都會改為將個鏡頭擺喺（例如）玩家角色嘅額頭嗰度。此外，鏡頭亦唔會跟足晒玩家角色嘅眼嘅移動，比如係玩家角色行路嗰陣，鏡頭正常嚟講唔會真係跟住佢嘅頭彈上彈落，以免搞到玩家暈浪。

## 製作

## 名作

直至廿一世紀初為止，比較出名嘅 FPS 作品有
*《毀滅戰士系列》、
*《戰慄時空系列》、
*《最後一戰系列》、
*《使命召喚系列》（CoD）、
*《絕地要塞 2》（TF2）、
*《神兵泰坦》

## 睇埋
*TPS

## 參考
清版動作遊戲

**清版動作遊戲**（beat'em up）係格鬥遊戲嘅一種，特色係有大量好少血（通常由電腦控制）嘅敵人，等玩家可以盡情係噉打死大量嘅敵人。例子有小朋友齊打交入面嘅闖關模式。

## 參考
第三身射擊遊戲

**第三身射擊遊戲**（）係射擊遊戲嘅一種。

特點係會將鏡頭擺喺主角身後嘅地方，等玩家同時睇到個主角同主角面前有啲乜。

TPS 例子有絕地求生同俠盜獵車手系列（俠盜獵車手系列有相當嘅射擊成份）等。

## 睇埋
*FPS

## 參考
清版射擊遊戲

**清版射擊遊戲**（，「**盡情噉開槍射佢哋**」）係射擊遊戲嘅一種，特色係有大量好少血（通常由電腦控制）嘅敵人，等玩家可以盡情係噉射殺大量敵人。

## 特徵
清版射擊遊戲通常會淨係考玩家嘅反應：玩家要及時俾反應，每當有敵人出現嗰時即刻開槍，如果唔係就會俾敵人打中，而雖然呢啲遊戲入面嘅敵人通常都好弱，但因為佢哋數量多，所以多次噉「反應唔夠快而俾敵人打中」就會造成玩家角色死亡；同時呢啲遊戲唔使點樣用策略思考－相比之下，第啲射擊遊戲好多時都會考驗玩家運用戰術，所以又有遊戲評論者將清版射擊遊戲描述為「唔使用腦但好玩過癮」嘅遊戲。
## 類型

***Run-and-gun**：顧名思義係集中於「畀玩家一路前進一路開槍」嘅遊戲。呢啲遊戲同一般嘅平台遊戲類似，主要特點係結合咗射擊遊戲（尤其係清版射擊遊戲）－同典型嘅平台遊戲一樣，玩家要喺遊戲空間入面跑同跳，通常需要由關卡嘅起點行到去終點，不過喺一般嘅平台遊戲裏面，玩家要攻擊虛擬敵人通常要靠近距離攻擊，而喺 run-and-gun 入面，玩家可以使用長距離武器射啲敵人，所以一定程度上會好似射擊遊戲噉，會考玩家開槍嗰陣嘅眼界。
**1987 年發行嘅《魂斗羅》（Contra）同埋 1996 年出嘅《鋼鐵蟲師》（Metal Slug）都係 run-and-gun 嘅出名作品。

## 簡史
清版射擊遊戲早喺 1970 年代嗰陣經已存在：喺一隻典型嘅清版射擊遊戲入面，玩家角色要面對數量多嘅虛擬敵人，而玩家能夠控制玩家角色郁動，並且要用手上嘅長距離武器嚟打低呢啲敵人；呢啲敵人通常好弱，即係血量少俾主角打中一兩吓就會死，攻擊力又唔強，而且喺行為上簡單，所以要打低一個呢啲敵人好容易，於是玩家就有能力靠「係噉勁開槍」嚟大量噉射殺敵人，感受盡情殺大量虛擬敵人嘅快感。呢啲遊戲通常唔會係第一身或者第三身，而係會俾玩家由上空鳥瞰式噉望住笪戰場。清版射擊遊戲嘅出名例子有响 1978 年出、俾人指係確立咗清版射擊遊戲呢個遊戲類型嘅《太空侵略者》（Space Invader）。
## 註釋

## 睇埋
*射擊遊戲
## 參考
冒險遊戲

**冒險遊戲**（；）特點係要玩家扮演一個主角，並且喺一個虛擬世界當中通過某啲由設計者設下嘅難關。呢類遊戲會有一幅地圖畀玩家控制住主角周圍移動，但
*同動作冒險遊戲唔同嘅係，一般嘅冒險唔多講求手眼協調同反應，反而比較重視解謎同探索；
*又唔似得角色扮演遊戲：喺冒險遊戲當中，玩家操控嘅角色唔會隨住遊戲進行而提升等級，而呢啲角色喺能力維持不變直至遊戲結束為止。
冒險遊戲好多時有強嘅故事性，所以冒險遊戲嘅設計同製作相當重視創意寫作方面嘅能力。
## 互動式媒體

互動式小說（interactive fiction，IF）基本上係指俾玩家用文字嚟同隻遊戲互動嘅遊戲類型，通常俾人歸類做冒險遊戲嘅一種。响互動式小說當中：
*地圖頂櫳扮演次要角色，甚至乎係成隻遊戲根本冇地圖；
*文字扮演咗最重要嘅角色－隻遊戲會輸出文字俾玩家睇，講一個故仔；
*遊戲嘅控制會以文字形式進行，為玩家提供用文字描述嘅選項（例：「個故仔發展到呢度，主角要面臨噉樣噉樣嘅決擇，你會揀邊個選項？」）；
*故仔嘅發展會根據玩家選項而有所不同。
原則上，互動式小說可以話係身處於電子遊戲同文學之間嗰條界線－唔似得一般嘅遊戲噉俾玩家直接控制任何嘢，但又唔似得一般嘅文學作品噉會單向傳達資訊俾玩家睇。一般認為，「選擇點嘅數量」會決定一本互動式小說似一隻遊戲多啲定似一本小說多啲：互動式小說有啲有大量嘅選擇點，又有啲係成本小說得嗰兩三個選擇點，前者比較似一隻遊戲，而後者就比較似一本小說多啲。視覺小說（visual novel）係互動式小說嘅一種，指本小說唔淨只有文字，仲配以有返咁上下多嘅圖像嚟輔助玩家理解個故仔。如果一隻以文字為主嘅冒險遊戲俾多過一個玩家喺一個虛擬世界入面（透過文字）互動嘅話，隻遊戲就算係 MUD 。

互動式電影（interactive film / interactive movie / movie game）可以話喺互動式小說上再進一步，結合電子遊戲同電影：同一般嘅電影一樣，互動式電影會用動畫甚至實拍鏡頭嚟等嘅影片嚟呈現劇本嘅內容；另一方面，互動式電影又會好似一般嘅冒險遊戲噉，俾玩家通過相對簡單嘅操作－例如用文字描述嘅選項－嚟控制故子嘅主角左右劇情嘅發展（例：「故仔發展到呢度，主角依家要面臨噉樣嘅決擇，你會揀邊個選項？」，然後有個選單彈出嚟俾玩家揀）。
## 動作冒險遊戲

動作冒險遊戲（action-adventure game）結合咗動作遊戲同冒險遊戲：一隻動作冒險遊戲會要求玩家直接噉控制住佢個主角，喺關卡當中同敵人戰鬥（會考手眼協調同反應）、穿越障礙同埋搜尋關鍵物品，並且透過做呢啲嘢嚟過關，而且喺呢啲遊戲當中，玩家過一關嗰陣往往需要用到一啲喺故仔打前部份搵到嘅道具先可以成功（好似冒險遊戲噉重視情節嘅發展）；除此之外，動作冒險遊戲又會成日要求玩家透過同環境以及 NPC 互動嚟解謎同探索－唔似得一般嘅動作遊戲噉，純考手眼協調同反應，而且個故仔實會有返咁上下豐富。

一般認為，動作冒險遊戲呢個類型係由首作發行於 1986 年嘅《薩爾達傳說系列》（The Legend of Zelda）帶起嘅：喺《薩爾達傳說系列》嘅多部作品當中，玩家要控制住隻遊戲嘅主角 Link 喺一個開放嘅虛擬世界裏面冒險，呢啲冒險往往會涉及一啲考反應嘅難關（有啲似動作遊戲），但又會要求玩家解謎（有啲似冒險遊戲）；另一方面，Link 會喺冒險途中搵到各種物品，呢啲物品可能係開頭嗰時冇乜用、但去到冒險打後部份就會有用，呢啲物品又可以係會令到 Link 得到新嘅異能－例如搵到把弓會令到 Link 得到用射箭嚟攻擊敵人嘅能力，而喺打後嘅關卡甚至可能會出現必需要用弓箭先可以打低嘅敵人（但同時隻遊戲又冇真正嘅經驗值機制，所以唔算係 RPG）。後嚟《薩爾達傳說系列》嘅龐大影響力吸引咗第啲遊戲設計師嘅仿傚，開創咗動作冒險遊戲呢個類型。

除咗《薩爾達傳說系列》系列之外，廿一世紀初出名嘅動作冒險遊戲仲有《波斯王子系列》（Prince of Persia）、《盜墓者羅拉系列》（Tomb Raider）、《俠盜獵車手系列》（Grand Theft Auto，GTA）同《看門狗系列》（Watch Dogs）等嘅作品，當中《盜墓者羅拉系列》同《俠盜獵車手系列》有射擊遊戲嘅成份，而《看門狗系列》有潛行遊戲嘅成份。《俠盜獵車手系列》同《看門狗系列》亦都出名在用咗開放世界。
## 點擊冒險遊戲
點擊冒險遊戲（point-and-click adventure game）係一種有虛擬空間俾啲角色喺入面活動嘅冒險遊戲：最原始嘅冒險遊戲係齋靠文字（可能配以定格嘅圖像）嚟同玩家互動嘅，點擊冒險遊戲一樣係重視故仔，不過會有個空間俾角色喺入面郁嚟郁去，而玩家可以用個游標點擊嘅方法嚟控制個角色，即係玩家用游標點擊遊戲空間某一點會令玩家角色行去嗰點，而玩家用游標點擊某一件物件就會令玩家角色同嗰件物件互動，例如係密室逃脱（escape the room）類嘅遊戲噉，玩家角色會被困喺一間密室入面，玩家要做嘅係用游標控制個角色喺間密室入面行嚟行去，透過解謎嚟搵出逃離密室嘅方法。複雜啲嘅點擊冒險遊戲嘅「密室」可以大得好交關，而且有多個 NPC 會同玩家互動（睇埋對話樹）。
## 睇埋
*開放世界
*電子遊戲故仔

## 參考
互動式小說

**互動式小說**（；）結合咗電子遊戲同文學，某程度上係冒險遊戲嘅一種，特色係遊戲當中冇地圖（又或者係地圖頂櫳扮演次要角色），而係以文字為主：隻遊戲會輸出文字，講一個故仔，並且會為玩家提供用文字描述嘅選項（例：「個故仔發展到呢度，主角要面臨噉樣噉樣嘅決擇，你會揀邊個選項？」），而個故仔嘅發展會根據玩家選項而有所不同。選擇點嘅數量決定隻遊戲似一隻遊戲多啲似一本小說多啲：互動式小說有啲有大量嘅選擇點，有啲成本小說得兩三個選擇點，前者似一隻遊戲，後者就似一本小說多啲。出名嘅互動式小說有巨洞冒險（Colossal Cave Adventure）。
## 睇埋
*自然語言處理
## 參考
掟返個大灣

《**掟返個大灣**》（**The GBA Road Trip**）係香港奇妙電視製作嘅旅遊節目，由霍嘉豪（Heyo）、陳慧敏、董嘉儀（Lulu）、陳蕾、J.Arie同符致逸主持，由2019年5月19號到8月18號逢禮拜日21:00－21:30喺香港開電視首播。節目主持會去粵港澳大灣區自駕遊。

## 出面網頁
*香港開電視：掟返個大灣
回合制戰略遊戲

**回合制戰略遊戲**（）係戰略遊戲嘅一種，所有玩家輪流自己嘅回合，喺自己嘅回合先可以行動。

## 睇埋
*戰略遊戲
*決策
斬殺遊戲

**斬殺遊戲**（，簡稱**H&S**）涉及玩家手持近身格鬥武器（刀劍等），係噉殺一大柞數量多但個體威力低嘅敵人，畀玩家感受係噉殺敵嘅快感。例子有真·三國無雙系列、惡魔獵人系列（Devil May Cry）、同戰神（God of War）等。

## 參考
塔防遊戲

（）係源於 1980 年代嘅一種戰略遊戲，特色係強調**防守**自己陣地，通常（但唔一定）係即時嘅。一隻典型嘅塔防遊戲會有以下嘅機制：
*玩家會由上空望到一笪地圖，當中有若干部份係玩家嘅陣地，玩家冇得擴張自己嘅陣地；
*一場對局會分做若干**浪**（wave），每浪到嗰陣都會有一定量嘅敵人（可以由電腦或者另外一位玩家控制）對玩家陣地進行攻擊，呢啲敵人會嘗試衝破玩家嘅陣地或者攻擊陣地裏面嘅某一個地點（例如係一座塔噉）；
*玩家要做嘅嘢係喺場對局開始打前或者中途喺陣地上設下各種嘅障礙物同埋陷阱，用呢啲障礙物或者陷阱擋截或者打低進犯嘅敵人（呢點係塔防遊戲嘅定義性特徵之一），呢啲障礙物或者陷阱可以受到敵人破壞，而玩家好多時都有能力「修理」甚至「強化」呢啲障礙物或者陷阱；
*如果敵人進攻成功（破壞咗座塔或者成功越過陣地），就算玩家輸，而如果玩家成功噉將某個特定量嘅敵人冚唪唥擋住或者打低，或者成功噉保護個據點一段時間，就算玩家贏。

## 簡史
塔防遊戲出名嘅例子有 2009 年出嘅《植物大戰喪屍》（Plants vs. Zombies）。呢隻遊戲講玩家角色嘅花園俾喪屍侵襲，玩家要做嘅嘢就係喺花園嗰度種落一啲特殊嘅植物，例如係曉產生能量嘅太陽花、曉自爆殺死喪屍嘅地雷薯仔、同埋識射青荳嚟攻擊喪屍嘅青荳草呀噉，喺對局進行途中，喪屍會出現並且嘗試行入玩家角色嘅屋企，想要食玩家角色嘅腦，而玩家就要一路種低啲植物，靠呢啲植物嘅力量嚟打低喪屍，成功打低若干浪就算過到一關。

## 參考
大型多人網上遊戲

**大型多人線上遊戲**（**massive multiplayer online game**，**MMOG**）：指由遊戲營運方塔設遊戲嘅伺服器，畀玩家通過用戶端嘅軟件玩嘅線上遊戲，通常可以支援成千上萬嘅玩家同時喺一個虛擬世界當中探索。

## 睇埋
*分散式運算
臥底旅行團

《**臥底旅行團**》（**The Undercover Tour**）係香港有線電視同有線寬頻開電視製作嘅旅遊節目，目前拍咗六輯。主持人同攝製隊會喬裝成一般旅客參與旅行團，多數都係去中國大陸各地嘅短線團。

## 各輯簡介
第一輯由2014年7月6號到8月24號喺有線電視娛樂台首播。呢輯由李尚正、盧頌恩、陳皓雲主持，總共8集。

第二輯叫《**又係臥底旅行團**》（**The Undercover Tour 2**），並分拆成《**Cheap Cheap臥底旅行團**》（第1-3集）同《**High High臥底旅行團**》（第4-8集）兩個部分。呢輯由2015年7月12號開始喺有線電視娛樂台首播，由李尚正、陳皓雲、鄺家銘、盧頌恩、李蔓瑩、鄺芷凡主持，總共8集。

第三輯叫《**臥底旅行團 2.0**》（**The Undercover Tour 2.0**），由2019年5月19號到同年9月1號，逢星期日22:30－23:30喺香港開電視首播，由李尚正、盧頌恩主持，總共14集。

第四輯叫《**臥底旅行團 3.0**》（**Undercover 3.0**），由2023年10月15號到2024年1月7號，逢星期日21:00－22:00喺HOY TV首播，由李尚正、盧頌恩主持，總共13集。

第四輯播完後，HOY TV將「臥底旅行團系列」之前嘅一啲集數（包括第一輯《臥底旅行團》、《臥底旅行團 2.0》）其中6集重新包裝成《**臥底旅行團 爆笑前傳**》（**Undercover**），由2024年1月14號到同年2月25號，逢星期日21:00－22:00喺HOY TV首播。

2024年新春特別版叫《**臥底旅行團之新春賀歲深圳版**》（**Undercover (CNY)**），喺2024年2月4號，星期日21:00－22:00喺HOY TV首播，由李尚正、盧頌恩主持。

第五輯叫《**臥底旅行團 4.0**》（**Undercover 4.0/ The Undercover Tour 4.0**），由2025年2月9號到4月27號，逢星期日21:00－22:00喺HOY TV首播，由李尚正、盧頌恩主持，總共12集。

2025年6月7號，節目搞咗個粉絲見面會，由黃芳雯、李尚正、盧頌恩主持。之後出咗個見面會精華版節目，叫《**臥底旅行團之呢鋪做全套 臥粉追SEE會 全記錄**》（**Undercover Tour (Fans meeting)**），喺2025年6月22號，星期日19:30－19:45喺HOY TV首播。

第六輯叫《**臥底旅行團 5.0**》（**Undercover 5.0/ The Undercover Tour 5.0**），由2025年7月27號到11月2號，逢星期日21:00－22:00喺HOY TV首播，由李尚正、盧頌恩主持，總共14集。

2026年新春特別版叫《**臥底旅行團之鬼打鬼搶錢大作戰**》（**Undercover VS Undercover**），喺2026年2月8同15號，一連兩個星期日21:00－22:00喺HOY TV首播，由黃芳雯、李尚正、盧頌恩、黃耀輝（輝輝）、廖悅亨（亨亨）、陳皓雲、李蔓瑩、鄺芷凡、阮偉倫主持。

第七輯叫《**臥底旅行團 6.0**》（**Undercover 6.0**），預計2026年喺HOY TV首播，由李尚正、盧頌恩主持，屬於「HOY媒體網絡節目巡禮」介紹節目之一。

## 每集一覽
### 臥底旅行團

### 又係臥底旅行團

### 臥底旅行團 2.0

### 臥底旅行團 3.0

### 臥底旅行團 爆笑前傳

### 臥底旅行團之新春賀歲深圳版

### 臥底旅行團 4.0

### 臥底旅行團之呢鋪做全套 臥粉「追」「SEE」會全記錄

### 臥底旅行團 5.0

### 臥底旅行團之鬼打鬼搶錢大作戰

## 節目調動
;臥底旅行團 2.0
*2019年6月9號：停播一次。
*2019年7月7號：停播一次。
;臥底旅行團 爆笑前傳（HOY TV）
*2024年2月4號：由於改播《臥底旅行團之新春賀歲深圳版》，所以停播一次。
*2024年2月11號：由於直播《甲辰年 龍飛躍 煙花匯演》，所以改喺21:30-22:30播。
;臥底旅行團 5.0
*2025年8月10號：由於21:55-00:00直播《國際足球友誼賽 - 車路士 對 AC米蘭》，所以改喺21:00-21:55播。
*2025年9月28號：由於21:00-22:00播《領廚爭霸戰終極廚神之戰》，所以停播一次。

## 電視節目變遷

## 相關節目
*《餓底外賣員》
*《臥底服務團》
*《餓底家家走》

## 註

## 出面網頁
*臥底旅行團 | HOY TV 節目
*HOY 資訊台 × 有線新聞 i-Cable News YouTube頻道：臥底旅行團
*Cheap Cheap 臥底旅行團 | HOY TV 節目
*High High 臥底旅行團 | HOY TV 節目
*HOY 資訊台 × 有線新聞 i-Cable News YouTube頻道：又係臥底旅行團
*臥底旅行團 2.0 | HOY TV 節目
*HOY 資訊台 × 有線新聞 i-Cable News YouTube頻道：臥底旅行團2.0
*臥底旅行團 3.0 | HOY TV 節目
*HOY TV YouTube頻道：臥底旅行團3.0
*臥底旅行團 爆笑前傳 | HOY TV 節目
*臥底旅行團之新春賀歲深圳版 | HOY TV 節目
*臥底旅行團 4.0 | HOY TV 節目
*HOY TV YouTube頻道：臥底旅行團4.0
*臥底旅行團之呢鋪做全套 臥粉「追」「SEE」會全記錄 | HOY TV 節目
*HOY TV YouTube頻道：臥底旅行團之呢鋪做全套 臥粉「追」「SEE」會全記錄
*臥底旅行團 5.0 | HOY TV 節目
*HOY TV YouTube頻道：臥底旅行團5.0
明日世遺

《**明日世遺**》（**UNESCO World Heritage in Tomorrow**）係香港奇妙電視製作嘅旅遊節目，由項明生、盧頌恩主持，由2019年8月3號到10月26號，逢禮拜六22:30－23:30喺香港開電視首播。

節目主持去咗東南亞嘅泰國、越南、柬埔寨、寮國同埋緬甸，用咗倒敘嘅方式，由旺角電腦中心出發、進入熱血嘅東南亞近代史、集中比較咗英法殖民，包括英屬緬甸同埋法屬印度支那嘅異同優劣，城市規劃、建築、交通、宗教、酒店、飲食等。預測邊一啲古蹟會成為將來嘅世界遺產。

## 每集一覽

## 出面網頁
*香港開電視：明日世遺
動作 RPG

**動作 **（，簡稱 ）係一種電子遊戲類型，顧名思義係結合咗動作遊戲同 RPG，會
*好似動作遊戲噉，考玩家反應夠唔夠快同埋手眼協調夠唔夠好；同時
*又會好似 RPG 噉，有經驗值同升呢嘅遊戲機制。

喺一隻典型嘅 ARPG 當中，隻遊戲會要求玩家親手控制住自己個角色郁動同攻擊（就好似動作遊戲噉），而唔似得傳統嘅 RPG 噉，畀玩家淨係靠住選單嚟命令角色行動，同時喺戰鬥過後，玩家控制嘅角色會得到經驗值同升呢－所以隻遊戲定義上仲算屬於 RPG 。

ARPG 一路到咗廿一世紀初都仲有唔少出名嘅作品，例子可以睇吓《闇龍紀元系列》同埋《艾爾登法環》噉，而風靡全球 RPG 界嘅《最終幻想系列》亦都畀人話係愈嚟愈趨向 ARPG，放棄咗早期作品當中嗰種回合制嘅戰鬥。

## 常見機制

ARPG 成日會用以下呢啲機制：
***郁動控制**：ARPG 正路都會畀玩家直接控制角色郁動；喺《最終幻想系列》早期啲嘅作品同埋《寵物小精靈系列》入面，玩家戰鬥嗰陣冇得直接控制角色郁動，淨係有得透過選單嚟揀「自己控制緊嘅角色要採取乜嘢行動」；相比之下，好似《艾爾登法環》同《最終幻想 XVI》等嘅 ARPG 作品，玩家郁手掣上面條類比搖桿，就會令玩家角色喺戰鬥空間裏面郁嚟郁去。
***體力**（stamina）：每個角色都會有嘅一個值，有異於血值同魔法值－
*#個角色做親乜嘢行動－每吓格鬥武器攻擊，或者每次用咒語... 呀噉－都要消耗一定量嘅體力，唔同行動要消耗嘅體力嘅量都唔同；
*#一個角色唔夠體力淨嘅話，就唔能夠行動；
*#如果一個角色乜行動都唔做，過咗一陣（例如 3 秒）之後佢就會開始恢復體力；
**體力呢種機制，限住玩家可以採取幾多行動，等佢就冇得（例如）靠住喺 1 秒內施 10 次咒語嚟屈對手機，而係焗住要有策略噉計劃自己嘅行動。
***閃避**：隻遊戲有個閃避指令，玩家一撳閃避指令，玩家角色就會－
*#突然郁動，郁動嘅幅度啱啱好夠佢避開大部份嘅攻擊；又或者
*#玩家一撳閃避指令，玩家角色就會喺地下度翻滾一段距離（dodge roll；閃避翻滾），翻滾期間玩家角色會暫時進入完全唔能夠畀人打中嘅狀態；
**正常情況下，閃避用起嚟會受某啲限制，通常係每吓閃避都要消耗若干體力（睇返上面講體力嘅機制）；而視乎隻遊戲點設計，閃避可以幾有技巧－想像玩家太早撳閃避指令，佢個角色太早做閃避同太早離開閃避嗰陣嘅無敵狀態，因而畀敵人打中。
***擋**：隻遊戲有個擋指令，玩家一撳擋指令，玩家角色就會揸實自己個盾，用個盾抵擋嚟緊嘅攻擊，令吓攻擊造成嘅傷害減少若干 %，甚至令嗰吓攻擊完全冇嗮效；隻遊戲會將盾當做道具一種，會有若干款嘅盾畀玩家揀用，唔同盾性能唔同，可能（例如）有啲盾能夠抵擋更多嘅傷害但重啲，會搞到個角色郁得慢咗。
***出招流露**（telegraph）：當一個 ARPG 角色要出大招式嗰時，佢往往會喺出招前做啲動作－想像一位大魔法師準備要施展佢最勁嘅咒語，佢會一路面露痛楚噉唸咒，又或者一隻惡龍準備要出絕招噴火燒著嗮成笪戰場，佢會打開個口喉嚨開始發光發幾秒，先至真係噴火－呢啲「話畀玩家知個角色就嚟要出招」嘅訊號，就係電子遊戲上講嘅流露；設計 ARPG 嘅人成日都會運用流露嚟調節一場戰鬥嘅難度－如果一招絕招流露少（出招嗰方冇乜明顯睇到嘅變化，好快就出到招）通常就會令到嗰一招難避，間接令場戰鬥難打咗。
***動搖**（stagger）：好多 ARPG 都有動搖嘅機制；喺呢種機制下，玩家每吓攻擊都會提升個敵人嘅動搖程度，動搖程度去到咁上下個敵人就會進入**受到動搖**（staggered）嘅狀態，一個受到動搖嘅敵人會暫時郁唔到，而且佢畀人打嗰陣受嘅傷害會大咗，玩家就可以趁機會猛咁打佢，令佢損失大量嘅血。
順帶一提，因為 ARPG 咁睇重動作，佢哋好多時都會因而冇咁睇重能力值：例如喺傳統嘅回合制 RPG 裏面，一個角色避唔避得開一吓攻擊，往往係由佢能力值決定嘅；而喺 ARPG 當中，閃避睇嘅係玩家反應夠唔夠快，做唔做到喺適當嘅時間點撳閃避掣，唔係咁關能力值嘅事。

## 職業機制

包括 ARPG 在內嘅 RPG 不溜都深受《龍與地下城》（D&D）影響，傾向大量噉使用奇幻同埋相關嘅橋段。呢啲噉嘅奇幻 RPG 成日都用角色職業嘅機制：顧名思義角色職業即係指一位角色可以有職業，常見嘅職業包括咗騎士同魔法師呀噉，而唔同職業有唔同專長。

ARPG 嘅角色職業基本上可以分兩大類－
*好似騎士等主要靠近身肉搏嘅職業，佢哋啲攻擊通常冇乜射程可言；
*好似魔法師等主要靠長距離攻擊嘅職業，佢哋可以企喺離敵人遠嘅地方用魔法射敵人，但一旦敵人靠得太近佢哋就好多時會無力反抗；

ARPG 好多時會設計成要求唔同職業嘅角色互補不足，而唔同嘅 ARPG 作品可能會用唔同方法達到呢個目標：《闇龍紀元》會畀玩家控制住一隊角色，玩家預設會控制住故仔嘅主角，但佢有權喺戰鬥途中改做控制主角嘅其中一個隊友，所以玩家可以例如要啲騎士企喺魔法師前面做人盾，等啲魔法師可以安心施咒；而喺《艾爾登法環》裏面，故仔嘅主角係獨來獨往嘅，大多數時間都冇隊友幫手，不過隻遊戲有**靈灰**（spirit ash）嘅機制－玩家可以用靈灰呢種道具召喚啲 NPC 嚟幫手打，玩家如果用緊個身為魔法師嘅角色，可以召喚騎士型（血量高又會企喺召喚者前面）嘅 NPC 要佢哋做自己人盾，等自己可以安心施咒。

## 名作
ARPG 喺電子遊戲早期經已存在。一般認為，呢種遊戲類型源自 1980 年代，由《屠龍劍系列》（Dragon Slayer）同埋《伊蘇系列》（Ys）等嘅作品帶起。

廿一世紀初出名嘅 ARPG 就有
*《暗黑破壞神系列》（Diablo）
*《魔物獵人系列》（Monster Hunter）
*《質量效應系列》（Mass Effect），採用咗科幻嘅美學，結合埋射擊遊戲
*《闇龍紀元系列》（Dragon Age）
*《最終幻想系列》（Final Fantasy），尤其係個系列喺 2010 年代起嘅作品，當中《最終幻想 XVI》（2023 年）已經係完全嘅 ARPG 。
*《寵物小精靈傳說：阿爾宙斯》（Pokémon Legends: Arceus）
*《艾爾登法環》（Elden Ring），結合咗魂系遊戲同開放世界，受到極正面嘅評價。

## 睇埋
*魂系遊戲（Soulslike）：多數屬 ARPG，特徵係特登設計到難度高而且重視環境敘事，成日都會用黑暗奇幻嘅美學。
*戰術 RPG
*奇幻

## 註釋

## 攷

## 拎
*Action RPG ，TV Tropes 講 ARPG 呢種遊戲類型，有列表式噉將 ARPG 作品列嗮出嚟。
*Action RPG ，Giant Bomb 講 ARPG 呢種遊戲類型。
*Elden Ring - Malenia, Blade of Miquella Boss Fight (4K 60FPS) ，《艾爾登法環》其中一個大佬，段片包埋啲劇情畫面－隻遊戲畀玩家控制嗰陣，畫面會見到血條等嘅 HUD。
戰術 RPG

**戰術角色扮演遊戲**（）結合戰略遊戲同 RPG，由玩家指揮嘅部隊當中嘅個體會隨住經驗值而變強。
## 睇埋
*動作 RPG
MMORPG

**大型多人網上角色扮演遊戲**（）結合咗大型多人網上遊戲同埋角色扮演遊戲：喺呢啲遊戲當中，玩家要創造自己控制嘅角色，選擇個角色嘅樣、種族以至職業等，並且喺一個虛擬世界入面冒險，同第啲玩家（玩家好多時閒閒地數以萬計）互動。

而且隻遊戲嘅營運者仲會用佢嘅主機伺服器運行住隻遊戲嘅虛擬世界（持續世界），所以無論有冇玩家喺入面，個世界都會運行落去（好似一個真嘅世界噉）－ MMORPG 嘅賣點在於能夠令玩家感覺自己好似穿梭咗去另一個世界，體驗角色嘅人生。最出名嘅MMORPG係魔獸世界（World of Warcraft）。
## 睇埋
*開放世界
*奇幻

## 參考
競速遊戲

（）係指模擬鬥快嘅電子遊戲，最常見係賽車。喺一隻典型嘅競速遊戲裏面，玩家會控制比賽嘅其中一位參加者，並且嘗試揸住自己部座駕（跑車等）喺賽道上有咁快得咁快奔馳，並且以「最先去到終點」為目的－就好似現實世界嗰啲競速活動噉。

一般競速遊戲嘅出名例子有《跑車浪漫旅系列》（Gran Turismo）、《極限競速系列》（Forza）以及係《》（Virtual Skipper 5）等嘅作品。
## 睇埋
*模擬遊戲
*賽高卡車遊戲
## 攷
生命模擬遊戲

**生命模擬遊戲**（）係模擬遊戲嘅一種，模擬要玩家負責維持同照顧一啲虛擬嘅生命，而呢啲虛擬生命可以係虛擬人：喺一隻典型嘅生命模擬遊戲裏面，玩家通常會由一個能夠一眼睇到嗮遊戲空間嘅角度嚟望嘢，並且有一啲選單俾佢揀要對遊戲空間作出乜嘢操作，而呢啲操作就會影響玩家嘅成敗；例如係好出名嘅社會模擬遊戲《模擬市民系列》（The Sims）噉，喺呢個系列嘅遊戲當中，玩家會控制一班（通常係頂櫳 8 個）模擬人喺一笪地上面生活，一群模擬人會有（有限嘅）資金，呢啲資金可以攞嚟買床同雪櫃等滿足日常生活需要嘅物品，用呢啲物品嚟照顧啲模擬人（例：一個模擬人覺得眼瞓就需要用床嚟滿足佢「要瞓覺」嘅需要），而且資金仲可以用嚟買電腦同書等俾模擬人學新技能（技能提升有助佢哋提升賺錢能力）嘅物品，於是玩家嘅任務就係照顧好啲模擬人，並且幫佢哋追求各種嘅人生目標（「人生目標」包括咗想賺錢或者想生細路呀噉）。生命模擬遊戲同人工生命（artificial life）相關嘅課題息息相關。

## 生物學模擬遊戲
生物學模擬遊戲（biological simulation）係指模擬非人類嘅生物同埋由呢啲生物組成嘅生態系統，會俾玩家操作遺傳等嘅嘢。譬如《孢子》（Spore）就係一隻出名嘅生物學模擬遊戲，喺呢隻遊戲當中，玩家操控嘅係一柞虛擬生物，隻遊戲會模擬埋呢啲生物嘅遺傳特性，以及係呢啲特性點樣隨住時間喺玩家嘅操作之下進化，例如玩家可以特登將一個物種進化到變得智能更加高。好似《孢子》噉嘅生物學模擬遊戲仲有俾人攞嚟做生物學方面嘅教育用途。
## 註釋

## 睇埋
*人工生命
*模擬遊戲
*上帝遊戲
*電子寵物

## 攷
體育遊戲

**體育遊戲**（）可以算係模擬遊戲嘅一種，顧名思義係模擬緊現實世界當中嘅運動。體育遊戲係史上最早出現嘅電子遊戲類型之一，早喺 1950 年代尾經已有。

例如係好出名嘅《FIFA 系列》噉，就模擬緊英式足球，亦都可以睇埋《FIFA 系列》以外嘅《EA Sports》遊戲－呢啲遊戲包括咗模擬多種團隊運動嘅遊戲作品，由籃球以至美式足球都有。喺最基本上，體育遊戲會考玩家嘅反應同手眼協調，要求玩家好似動作遊戲噉，直接控制住運動員參與比賽；但另一方面，有好多體育遊戲又會比較睇重策略或者管理，例如《EA Sports》當中模擬團隊運動嘅作品會往往要求玩家指揮一隊球隊嘅唔同成員作出有組織有計劃嘅行動，考反應同手眼之餘又要求玩家識得團隊運動上嘅策略；呢啲遊戲好多時仲會要求玩家管理球隊－例如用球隊嘅資金嚟請球員，途中要考慮到資源分配等嘅問題。

## 攷
樺樹林子

**樺樹林子**（樺讀話，）係中國地名，可以係：
*樺樹林子鄉，吉林省吉林市樺甸嘅鄉，簡稱樺樹鄉，喺2011年併入金沙鎮。
*樺樹林子村，多處。
樺樹林子村

（樺讀話）係中國村名，可以係：
*吉林延邊敦化嘅村，請睇《額穆鎮》
*黑龍江伊春嘉蔭嘅村，請睇《常勝鄉》
快報 (文革)

《**快報**》係隸屬中央文化革命小組嘅採集消息嘅機構——中央文革記者站編輯嘅刊物。

佢係「文化大革命」初期，根據毛澤東嘅指示創辦嘅一種「絕密」等級嘅內部刊物，專門刊登「文化大革命」中嘅重要情況，淨係畀當時被稱為「無產階級司令部」嘅高層領導睇。

開始由宋瓊負責主持，佢調「中央文革辦事組」後，改由肖力（李訥）、谷岩、欒保俊等5人組成嘅一個領導小組負責。
環費列羅

**環費列羅**（；，；），曾用名**菲德爾費列羅**（），係西班牙嘅健美家，利昂省阿爾穆埃村（而家係巴爾德魯埃達）人。7歲曾經移居到法國新亞奎丹波爾多住而攞到西法雙重國籍身份，期間佢曾經成日好自信噉自讚自己係法國出嚟兼改名做**環費列羅**。初期時練跳遠，後嚟喺1937年贏咗歐洲最佳教練大賽冠軍返嚟之後而加入健美界。重試過1952年喺英國倫敦舉辦嘅攞過冠軍。1958年6月17號喺法國新阿傑坦波爾多坐車外出時，喺條急彎位發生車禍而過身。

## 攷

## 出面網頁
* Personajes leoneses: Deportistas.
* Galería fotográfica de Juan Ferrero en Classic Bodybuilders. （英文）

類:西班牙健美家
類:交通意外死者
遊戲開發者

**遊戲開發者**（參見 ）指製作電子遊戲軟件嘅企業、團體或者個人。舊時喺二十世紀嗰陣，遊戲軟件幾乎全部都係由團隊製作嘅，但係喺廿一世紀開始，由於遊戲引擎等技術嘅興起，開始有咗唔少由個人製作嘅獨立遊戲。

## 技能

遊戲開發者喺技能上好多樣化，有啲專做編程等嘅數理工作，但做美術等創意性質嘅工作嘅人，對遊戲開發團隊嚟講都好重要。

遊戲編程係遊戲開發者最關鍵嘅技能之一。遊戲開發者需要熟悉最少一種常見嘅程式語言，並能夠用嚟實作遊戲邏輯功能。喺二十一世紀初當中，諸如 Python 、 C# 同埋 JS 等嘅程式語言都相當有用。

遊戲開發者通常都要識得用遊戲引擎：例如 Unity 、 Unreal 同 Godot 等嘅主流遊戲引擎都好重要，提供埋彩現、物理模擬、動畫系統同埋遊戲資產管理等嘅功能；遊戲開發者需要識得點樣喺引擎入便組織場景、設定物件、撰寫腳本，以及處理引擎本身嘅限制同版本差異。

數學同邏輯能力方面嘅能力亦有一定嘅重要性。遊戲程式裡便有好多系統：例如角色嘅移動、碰撞探測、 人工智能決策同埋程序生成等嘅系統，會牽涉到向量、矩陣、機率、幾何學同演算法。雖然遊戲開發者通常都唔洗識高深嘅數學，但明白呢啲嘢背後嘅原理，可以提升解難能力。

即使係冇咁偏向數理嘅人，都有大把機會參與遊戲開發。例如美術設計或者音樂方面嘅技術就好有用：遊戲開發者未必一定要自己親自畫概念圖、製作立體模型或者作曲，但佢哋通常都需要知道遊戲資產嘅製作原理，同埋點樣匯入同使用呢啲資產。遊戲開發團隊實會聘請識美術、作曲或者聲設計嘅人員。

喺細規模嘅 project 當中，上述咁多工作可能會一兩個人做晒。但喺較大嘅企業當中，製作遊戲通常係成大班人一齊做嘅，全個團隊可能有成幾百個人咁多。

## 分類
遊戲開發者可以按**有冇同平台製作商成立特別協議**嚟分類。
***第一方開發者**：俾遊戲機平台製作商收購咗嘅開發者，第一方開發者製作嘅遊戲，通常只會喺佢所屬嘅平台製作商出嘅遊戲機平台上賣。
***第二方開發者**：唔屬任何平台製作商，但同某啲平台製作商有特別協議，第二方開發者製作嘅遊戲，通常只會喺同佢協作嘅平台製作商出嘅遊戲機平台上賣。
***第三方開發者**：完全唔屬任何平台製作商嘅開發者，第三方開發者製作嘅遊戲可以喺任何遊戲機平台上賣。

## 睇埋
*電子遊戲設計
*電子遊戲詞彙：當中有好多詞彙，都係遊戲開發者必備嘅知識。

## 註解

## 引述

## 外拎
*遊戲開發者喺香港真係只係傳說中嘅職業？，香港 01
賽高卡車遊戲

（）係競速電子遊戲嘅一種，最定義性嘅特徵係唔會好似一般嘅賽車遊戲噉嘗試模擬真實嘅賽車－喺駕駛機制上簡化咗，唔用真實嘅物理，而且通常仲會俾玩家用道具一路揸車一路打交（攞道具打中咗對手會令對手速度下降，所以有助自己快過對手衝線）。

雖然賽高卡車遊戲完全唔似真實嘅賽車，但就令成千上萬嘅玩家都玩得好過癮。因為噉，呢隻遊戲類型喺電子遊戲產業裏面有返咁上下影響力，例如《孖寶賽車 8》係任天堂 Switch 上最好賣嘅遊戲之一，直至 2022 年 3 月 31 號為止賣咗超過 4,500 萬份咁多。
## 定位

定義上，賽高卡車遊戲係指唔追求真實嘅競速遊戲：競速遊戲係一種電子遊戲類型，指要玩家（彼此之間或者同電腦）鬥快嘅遊戲；喺一隻典型嘅競速遊戲裏面－
*遊戲有個虛擬世界，個世界嘅物體會跟從某啲物理法則郁動；
*玩家會控制玩家角色揸住架虛擬嘅交通工具（通常但唔一定係某啲型式嘅車）；
*參與比賽嘅個體（包括玩家同 NPC）要鬥快－最簡單嘅係有起點同終點，啲參賽要有咁快得咁快由起點郁到去終點；比較常見嘅做法係一場比賽有條賽道，每位參賽者要有咁快得咁完成若干個（通常係 3 個）圈－喺編程上，條賽道通常沿路會有一個個隱形嘅**檢查點**，每個檢查點都對應住條賽道嘅其中一段仔，一位玩家一定要順次序過嗮每個檢查點，先算係完成咗個圈。
競速遊戲可以追求真實，用盡可能似現實物理嘅遊戲物理，而且要求啲比賽似現實世界嘅賽車，例子有《跑車浪漫旅系列》。不過另一方面，又有唔少競速遊戲想離地啲，會唔用真實嘅物理以及俾玩家一路賽車一路用遊戲道具打交（例如用飛彈射對手，令對手被炸到飛起），形成咗賽高卡車遊戲呢隻遊戲類型，而《孖寶賽車系列》等嘅作品亦表明，唔真實嘅競速遊戲都可以令玩家玩得好過癮，喺銷售量等嘅表現指標上一啲都唔輸蝕。

## 作品

*《孖寶賽車系列》（Mario Kart）：《孖寶賽車》可以話係賽高卡車遊戲嘅代表，俾玩家控制住馬利奧同碧姬公主等《馬利奧系列》入面嘅角色賽車，玩家揀好咗想用嘅角色同高卡車，就可以揀喺邊條賽道賽車，啲賽道嘅設計完全唔真實－可以俾玩家揸住高卡車上天落地同潛入水底呀噉，而且賽道上面仲佈滿咗道具，道具有好多用途，包括係攻擊對手（打中咗可以減慢對手嘅速度）或者直接提升玩家自身嘅速度。

## 睇埋
*高卡車
*聚會遊戲
*關卡設計

## 攷

## 拎

*Mascot Racer. *TV Tropes*.
*A Rational Approach To Racing Game Track Design. *Gamasutra*.
獨立遊戲

**獨立遊戲**（，或者 ）指喺冇發行商財政支援下製作嘅遊戲，好多時會比較大膽創新。獨立遊戲係喺21世紀開始興起嘅新力量，噉係因為互聯網嘅盛行令賣電子遊戲變得容易，再加上Unity等遊戲開發工具嘅出現令就算唔係專修電腦科學嘅人都有機會學整電子遊戲。
## 睇埋
*AAA
*遊戲模組

## 參考
更新

**更新**（**update**），又叫**升級**（**upgrade**），係電腦運算領域當中嘅行話，一般係指硬件或者軟件嘅汰舊換新，令到個系統能夠跟得上時代。
霧件

**霧件**（**vaporware**）指向大眾公佈咗，但根本冇製作完成（但官方又冇取消到）嘅軟硬件。呢個詞通常用喺電腦嘢上嘅，但喺汽車等嘅領域當中都會用到。

## 參考
電子遊戲製作

**電子遊戲製作**（參見）係製作電子遊戲嘅過程。廿一世紀嘅電子遊戲設計以及製作係一個相當專業化嘅領域，而大公司製作新遊戲預算閒閒哋過百萬美金。要製作電子遊戲，製作者需要做好多嘢：佢哋要諗遊戲嘅核心，做好程式編寫、電腦圖像製作同埋寫故仔等，整咗初型出嚟，跟住仲要試行試玩呢個初型，發覺到有問題就要返轉頭執；隻遊戲出得街，仲可能要度埋點樣為隻遊戲做宣傳；隻遊戲出咗街後，製作組仲要喺社交媒體等嘅地方留意玩家嘅意見，睇吓隻遊戲有冇地方需要執。

## 遊戲程式

電子遊戲係一種電腦程式。喺概念上，遊戲程式結構大致如下：遊戲嘅程式啟動嗰陣，個程式要初始化設定好嗮隻遊戲嘅參數嘅數值、講好嗮要用乜資源等等。初始化咗之後，個程式就要進入遊戲迴圈－喺程式編寫上，迴圈係一類控制流程機制，能夠令一段程式碼只要某啲條件唔達到，就會一路係噉重複行，而相對喺冇迴圈嗰陣，段碼會逐句逐句行，行一次就算。好似係以下呢段食鬼嘅虛擬碼噉，就用咗個 while 迴圈：

  move_speed = ...
  number_of_ghost = ...
  ... *用若干行 declaration 設定遊戲柞參數嘅數值*
  
  **while** player.lives > 0 *當玩家有多過 0 條命嗰陣一路做...（「玩家命變咗 0」就係 [[GAME OVER]] 條件）*
     // Process Inputs；睇**讀取輸入**
     JoystickData j = grab raw data from joystick *由手掣嗰度探測玩家撳咗乜掣*
     
     // Update Game World；睇**遊戲邏輯**同**人工智能**
     update player.position based on j *基於玩家撳嘅掣，更新玩家角色嘅位置*
     foreach Ghost g in world *for 每一隻鬼*
        if player collides with g *如果玩家撞到嗰隻鬼*
           kill either player or g *玩家就死*
        else
           update AI for g based on player.position *基於隻鬼嘅人工智能，更新佢嘅位置*
        end
     loop
     // *喺現實應用上，以上嘅各個動作通常會每個做一個[[子程式]]。*
     
     ...
     
     // Generate outputs；睇**遊戲外觀**
     draw graphics *喺熒光幕上面畫相應嘅影像*
     update audio *... 同埋整聲效*
  loop

## 製作團隊

遊戲嘅製作團隊主要包括咗以下嘅成員：
*遊戲設計師主要負責構思遊戲嘅玩法、規則同機制。佢哋會同其他部門緊密合作，確保遊戲體驗符合設計理念。有啲設計師專注於關卡設計，打造具挑戰性同趣味性嘅遊戲關卡；亦有啲人會負責角色能力、武器系統、劇情分支等核心元素。
*美術團隊負責創造遊戲世界嘅視覺元素，包括以下幾個子範疇：
**關卡美術：負責裝飾同設計遊戲場景，確保每個環境都富有特色同投入感。
**立體模型：建模師會製作角色、道具同場景物件嘅三維模型，配合貼圖師上色。
**視覺效果（VFX）：負責特效製作，例如爆炸、魔法、天氣變化等，增強遊戲畫面嘅動感。
*軟件工程師：負責撰寫遊戲嘅程式碼，包括遊戲邏輯、物理引擎、AI 系統等。佢哋會同設計師同美術緊密合作，將概念實現成可互動嘅遊戲內容。
等等。

## 遊戲分析

廿一世紀初嘅遊戲設計同製作亦都開始重視遊戲分析嘅思考。遊戲分析指用某啲方法攞取有關遊戲運作情況嘅數據，跟住再對啲數據進行分析，評估隻遊戲使唔使改。遊戲分析常見於電子遊戲嘅製作－製作組可以將個遊戲程式編寫成曉自動噉將數據傳返去製作組手上，令到分析起上嚟更容易。

## 睇埋
*遊戲編程
*打機用語
*軟件工程

## 參考

## 拎

*遊戲開發者喺香港係咪只係傳說中嘅職業？，香港 01
*GameDev.net，有遊戲製作資源。
遊戲測試

**遊戲測試**（對應）係電子遊戲製作嘅工序，指遊戲嘅初型整好咗，但仲未攞去發佈。製作組試行隻遊戲，睇吓隻遊戲行起上嚟順唔順暢，尤其係要檢查程式有冇出錯。遊戲測試可以由製作組親自做，但係由於製作組本身熟悉隻遊戲，有好多程式錯誤可能要到咗搵人返嚟試玩嗰陣先至留意到。

## 概念

遊戲測試有別於試玩測試（對應）：遊戲測試側重技術層面嘅檢查，主要係想搵出程式運作上嘅問題，例如玩家角色係咪企得穩陣、跳高落地嗰時有冇問題呀噉－呢啲過程往往牽涉到複雜嘅遊戲物理，所以好易有 bug；相比之下，試玩測試就唔係單純檢查程式，而係集中於玩家體驗，製作組會邀請玩家試玩，收集佢哋嘅主觀體驗－包括係遊戲會唔會太難、操作有咩感覺同埋整體過唔過癮等等。

## 參見
*遊戲開發
*遊戲設計
*軟件測試

## 註釋

## 引咗
AAA (電子遊戲)

喺電子遊戲業，（）指由中至大型發行商生產同賣、開發同宣傳預算高嘅電子遊戲。呢啲遊戲通常會好受個開發者嘅 fan 史期待，但喺電子遊戲史上，AAA 當中不乏一啲上咗市之後（因為玩家覺得佢唔好玩等原因）失敗嘅個案。

## 睇埋
*獨立遊戲
## 參考
遊戲度

**遊戲度**（），普通話又叫**遊戲性**，指玩家玩隻遊戲嗰陣嘅（非美學）體驗，包括遊戲嘅規則、遊戲同玩家嘅互動、挑戰性、同埋過關難度等等。

## 參考
小遊戲

**小遊戲**（，呢個英文名近似）指（好多時置入喺另一隻遊戲內部）嘅簡單遊戲。喺一隻電子遊戲進行嘅中途，可能會有一段仔係突然間個規則唔同嗮嘅，而呢一段仔好短，衹係個遊戲嘅一小部份，就係一隻小遊戲；例如係喺一隻冒險遊戲裏面，可能故仔嘅主角去到某個地方嗰時，隻遊戲會（經過一啲對話之後）跳去一個唔同嘅畫面，要玩家玩一個短得嚟簡單嘅釣魚遊戲（而釣魚多數同故仔劇情有關）－呢個釣魚遊戲就係一個小遊戲。亦都有啲小遊戲係獨立嘅。
遊戲機制

喺遊戲設計上，**遊戲機制**（）係指主導玩家行為嘅規則。

喺遊戲設計嘅 MDA 框架當中，遊戲機制係一隻遊戲嘅三大組成元素之一。
殺必死

**殺必死**（；；）係源自日文「サービス」（日羅：sabbisu，「service」）嘅詞彙。呢個詞指製作者喺製作一隻遊戲嗰時，加入一啲對隻遊戲嘅遊戲性同故仔等冇乜關係，加嚟純粹係為咗氹 fan 史開心嘅元素，例如係好多遊戲都有嘅泳裝畫面噉：泳裝畫面通常根本不必要，對個故仔嚟講亦都完全冇用，但好多時，生得靚仔靚女嘅遊戲角色著住泳裝嘅畫面會令好多 fan 史開心。

## 攷
對話樹

**對話樹**（**dialogue tree**）：係好多遊戲會用嘅遊戲機制。當玩家要同非玩家角色互動嗰時，佢哋需要由幾個預設嘅選項當中揀要向個非玩家角色「講」啲乜，直至對話結束為止。互動式小說同戀愛模擬遊戲等類型嘅遊戲近乎係完全以呢個機制做重心嘅。

## 參考
節點 (編程)

**節點**喺編程係一種基本嘅數據結構。一個節點有兩大特性：佢內置嘅數據同埋佢連去邊個或者邊啲節點。

## 例子碼
以下係一段用咗節點嘅 Python 碼：


```python
class daynames:
    def __init__(self, dataval=None):
        self.dataval = dataval
        self.nextval = None

e1 = daynames('Mon')
e2 = daynames('Wed')
e3 = daynames('Tue')
e4 = daynames('Thu')

e1.nextval = e3 # 設定 e1 嘅下一個節點
e3.nextval = e2 # 設定 e3 嘅下一個節點
e2.nextval = e4 # 設定 e2 嘅下一個節點

thisvalue = e1

while thisvalue: # 一路將啲節點入面嘅數據（喺呢個個案當中係文字）逐個逐個 print 出嚟。
        print(thisvalue.dataval)
        thisvalue = thisvalue.nextval
```


呢段碼嘅輸出會係「Mon Tue Wed Thu」。

## 參考資料
TG

**TG**或**Tg**或**tg**或**tG**可以係：

* 泰國國際航空，IATA碼係TG。
* Telegram，互聯網即時通訊軟件。
* 泰倫加納邦，喺印度南邊。
* 多哥，ISO 3166-1國家碼係TG。
* .tg，多哥嘅國家碼頂級域名（ccTLD）。
* 正切，三角函數之一。
* 催淚彈（tear gas）
* 塔吉克文，ISO 639-1碼係tg。
* 感恩節（Thanksgiving），北美節日
廣東中醫藥博物館

**廣東中醫藥博物館**係廣州一間博物館，屬於廣州中醫藥大學。地址係番禺大學城外環中路232號廣州中醫藥大學校園內。

呢間博物館喺2006年7月正式成立。2019年，館長係藍韶清醫生。

## 參考

## 出面網頁

* 
*
毒男

**毒男**係指一個潮語，指獨身同冇異性緣嘅男人，源自日文當中嘅「独男」（日羅：dokuo），呢個字意思字面上解係「獨身男性」，而喺日文入面發音等同「毒男」。
軟件版本週期

**軟件版本週期**（）係指電腦軟件開發同發行嘅成個過程；一隻軟件會經過多個版本，最後出得街賣，包括：

#Pre-alpha、
#Alpha（又有叫 closed beta；可以開始做測試嘅版本）、
#Beta（又有叫 open beta；有齊嗮啲功能，可以向外界公佈，但仲要做除錯等嘅作業）、
#Release candidate（最終測試版本；可以準備出街）、同
#Gold（完成版；經過審核覺得出得街嘅版本）。喺 gold 版本出咗街之後，仲有
#RTM 期（release to manufacturing；俾咗生產商做量產）、
#一般可用期（general availability；隻軟件喺市面上可以搵到）、
#RTW 期（release to web；喺網上搵到）、同
#穩定版（stable；上咗市後，開發者按用家意見執嗮啲唔完善嘅地方而成嘅最終版本）

等嘅階段。

## 睇埋
*軟件工程

## 攷
遊戲平衡

**遊戲平衡**（）係遊戲設計上嘅重要概念，指一隻遊戲每個子系統（角色或者武器等）都要同同類嘅子系統差唔多咁勁。如果有某啲角色或者武器勁過同類好多，就會造成玩家一味淨係揀用嗰啲勁嘅角色武器，破壞隻遊戲嘅多樣性同遊戲性。

平衡亦涉及風險同回報嘅概念，例如高風險動作就應該設計成有高回報，但唔應該令低風險嘅玩法完全冇晒競爭力。

遊戲製作者通常會透過分析數據、試玩測試同持續更新去維持隻遊戲嘅平衡。

## 相關詞彙
***OP**：英文 **overpowered**（**太強**）嘅簡寫，指遊戲當中嘅某個角色、武器、或者異能太強大，搞到玩家冇誘因用第啲角色、武器、或者異能；如果係多人遊戲，會造成玩家個個都揀用同一個角色、武器、或者異能對局嘅效果－遊戲設計師一般會想玩家多啲試用唔同嘅角色、武器、同異能，而唔係淨係用死一兩個。
***IMBA**：**Imbalanced**（**唔平衡**）嘅簡寫，指隻遊戲平衡得唔好，有某啲角色武器異能 OP 嘅情況。
***Nerf**：指調整一個勁得滯嘅子系統，等佢冇噉 OP；例如喺一隻射擊遊戲當中，可能有某枝槍 OP（網上多人遊戲模式裏面個個玩家都用呢枝槍，唔肯用其他槍），於是製作組就改改個遊戲程式，減低枝槍嘅火力或者彈匣大細等。
***Buff**：指透過某種架生或者能力調整一個子系統，等佢可以勁啲，好多時會有時限性。
***威力膨脹**（power creep）：指啲遊戲嘅子系統（角色同武器等）隨住時間而威力提升嘅現象。喺幫一隻遊戲出新嘅版本或者資料片嗰時，製作組好多時會加入新嘅角色同武器；喺好多遊戲當中，為咗吸引玩家俾錢買呢啲新角色同武器，呢啲新角色同武器會勁過舊嗰啲。經過若干個資料片之後，初頭出嗰啲角色同武器就完全唔夠新角色武器嚟，變到冇人用－呢種情況就係所謂嘅威力膨脹。有好多遊戲設計師都會想避免佢哋設計嘅遊戲有威力膨脹，希望新角色新武器做嘅嘢係增加隻遊戲嘅多樣性（而唔係一味用嚟引玩家使錢）。呢啲設計師主張，新角色新武器要免費，而隻遊戲要用第啲方法搵錢（睇埋電子遊戲搵錢方法）。

## 難度水平

難度水平係好多遊戲都有嘅一種機制，指隻遊戲俾玩家揀遊戲有幾難。





## 相關嘅文
*技術遊戲
*已解遊戲
*佔優策略，有一種諗法話，如果一隻遊戲平衡得好，就表示佢冇一套簡單嘅佔優策略，唔會話個個都爭住揀某一個角色或者某一件裝備。

## 參考資料
死畫面

**死畫面**（**kill screen**）指因為遊戲程式有錯誤，而搞到玩家玩唔到落去嘅一種狀態。同一般嘅 bug 唔同，一般嘅 bug 衹可能搞到隻遊戲某一個關卡嘅某啲地方出錯，但嗰個關卡整體上仲係玩得到嘅，而死畫面係指個 bug 嚴重到嗰一個關卡根本完全玩唔到。

## 攷
阿加勒斯角

（，；，）係南非西開普奧維堡行政區一景區，亦係南非一石頭紀念碑兼建築。不過佢有兩個紀錄喺全球地區非常之出名：分別係非洲最南邊嘅地方同埋大西洋、印度洋嘅交界所在地。

呢個地方係由葡萄牙嘅航海家發現。喺呢個地方未發現之前，好多人都以爲喺佢西北邊150km遠嘅好望角先至係非洲最南邊嘅地方。實際呢個地方比好望角重要偏南約51km到。嗰度距離南極洲最近嘅大陸有3856.531km。

## 氣候
阿加勒斯角當地雖然屬地中海式氣候，但係全年嘅溫度變幅同熱帶地區嘅赤道周邊噉變化好細，而且月平均雨量變幅唔大，不過通常夏天少雨，冬天多雨。根據南非國家公園監測站測出嘅數據，每年冬天嘅平均降雨量好多時都有400～600mm到。

## 攷


非洲方位之最







類:南非
類:非洲地理之最
資料片

**資料片**（**expansion pack**）指遊戲開發者喺一隻遊戲出咗街之後，因為想吸引玩家繼續玩等嘅緣故，而出嘅擴展軟件。資料片係一啲額外嘅遊戲內容，一定要有咗隻*基本遊戲*（base game）先會有用。資料片會為隻遊戲增加新嘅角色、武器、以至關卡等嘅內容。出名嘅例子有模擬市民系列（The Sims）：呢個系列會隔幾年出一隻新嘅基本遊戲（模擬市民二、模擬市民三等），而喺出下一隻基本遊戲之前，個系列會出若干隻資料片，增加隻基本遊戲嘅內容，而啲客可以按照自己喜好揀買邊一隻資料片擴充自己手上個遊戲程式。
電子遊戲本地化

**電子遊戲本地化**（**video game localization**）係指為咗將一隻遊戲軟硬件喺某個地區賣，而將個軟硬件翻譯成當地嘅語言等。本地化唔淨衹包括翻譯，仲有係為咗適應目的地嘅文化而對隻遊戲做某啲修改，例如係如果想將一隻遊戲賣去俄羅斯，就要剪走同性戀相關嘅情節。
電子遊戲重製

**電子遊戲重製**（**video game remake**）指將一隻打前嘅電子遊戲重新整過，喺畫質等方面作出更新，並且作為一隻新遊戲賣。一隻重製嘅遊戲好多時會為咗吸引玩家而增加少量額外嘅內容。

## 攷
中華基督教會協和小學

**中華基督教會協和小學**（）係香港旺角太子道西一間小學，近新世紀廣場、中華基督教會香港區會同旺角東站。學校喺1911年創辦（上午校於1947年創辦，下午校於1970年創辦），而家係中華基督教會香港區會嘅小學。

2011年轉為全日制，下午校留喺太子道原址，上午校就搬咗去長沙灣東京街並改名為「中華基督教會協和小學（長沙灣）」。

類:中華基督教會小學
寶雲中學

**寶雲中學**（Balwyn High School）係澳洲一間公立男女校中學（7-12年級），坐落喺維多利亞州墨爾本市郊嘅寶雲北區（Balwyn North），1954年成立。截至2013年2月，學校有1948名學生，令佢成為維多利亞州第四大嘅公立中學。

學校擁有四個社——邱吉爾（Churchill）、史特拉霍摩（Strathmore）、溫莎（Windsor）同埋愛丁堡（Edinburgh）。舉辦大型活動嗰陣，學校一般會用呢四個社嚟分組。

## 歷史
因為學生人數喺二戰之後得到好快嘅增長，學校喺1954年成立咗。學校嘅禮堂喺學生老豆老母嘅幫助下起好咗，以前任校長阿齊保 M.羅渣士（Archibald M. Rogers）嘅名嚟改名。喺1994年，間學校同附近嘅加雷霍安中學（Greythorn High School）合併之後學校建築進行咗翻新、重修。1996年之後，學校開始咗國際學生計劃，積極接收國際學生。學校喺高年級發展咗強大嘅科學教育，令到好多呢間學校嘅畢業生入咗高等學院同埋喺政府，私營部門返工。

## 學業成就
喺2006年學校嘅ENTER ( 依家嘅ATAR前身)中位數喺85.70分，有40.06%嘅學生達到或超過咗90分，更加有5.07%學生達到或超過咗99。 喺2004年，55個學生攞咗超過97分嘅成績，學生嘅ENTER中位數喺86.95分。

喺2018年，學校喺維多利亞州嘅ATAR中位數排名入面榮登第5名。

## 課外活動
寶雲中學有好多課外活動，包括音樂、運動、辯論、啦啦隊同埋社區服務等等。學校喺音樂方面有好多唔同嘅組合，包括初級、中級、中高級同高級嘅弦樂團、合唱團、完整嘅交響樂團、小型室內交響樂團同埋好多其它嘅個人小組。另外，仲有學校嘅啦啦隊——Skyraiders，喺2007年參加澳洲國家啦啦隊錦標賽喺Pom同埋Stunt項目上贏咗兩個金牌，同時獲得綜合第二名嘅成績。

寶雲中學仲有一系列由學生領導嘅社團，包括社會實踐社、學生評議會、國際象棋同埋動畫社等等。其中，參加國際象棋社嘅學生，仲代表學校打入州際國際象棋比賽。

喺運動方面，學校有好多唔同嘅隊代表學校參加學際比賽，更加有啲達到精英水平。

## 國際學生計劃
寶雲中學實施國際學生計劃（International Students Program）。喺2007年，有107個國際學生喺寶雲中學就讀，每年學費每人11,800澳幣，而當地學生每年剩喺需要自願繳納900澳幣左右。 寶雲中學喺2007年通過國際學生計劃收入超過120萬澳幣。 維多利亞教育部長邦雲·派（Bronwyn Pike）否認呢一個喺「學校賺錢計劃」，而澳洲教育聯盟（Australian Education Union）主席瑪麗·布魯特（Mary Bluett）話，「當然，呢個制度已經成為學校財政嘅一支強心劑」。

## 其他
學校最近仲引入咗針對網絡欺凌嘅學校安全措施。 喺2009年，維多利亞州嘅2009-2010年度預算撥款畀學校開展第三階段嘅校園建設計劃。計劃包括起一個藝術設施同埋重建兩個教學大樓。維多利亞州政府以實現「學校現代化」為目的，一共為增添寶雲中學嘅校內設施撥款112萬澳幣。

= 攷 =
色調變換

**色調變換**（**palette swap**）係廿世紀電子遊戲設計常用嘅一種做法，指喺做圖像設計嗰陣，將一個圖像物件設成有幾個可能嘅唔同色調。舉個例說明，喺廿世紀嘅格鬥遊戲當中盛行一種做法，就係每個角色都有一柞圖代表佢嘅唔同樣（企喺度嗰陣嘅樣、出拳嗰陣嘅樣、同跳起嗰陣嘅樣等），而每個角色嘅每幅精靈圖都有原色版本同變咗色嘅版本，而如果兩個玩家都揀咗用同一個角色嘅時候，隻遊戲就可以用原色版本顯示玩家一個角色，變色版本顯示玩家二嘅角色，就可以防止因為兩個角色望落一樣而混亂嘅情況。有陣時亦都因為啲製作師想慳時間，想用同一柞精靈圖或者同一個立體模型代表兩個唔同嘅角色，所以就俾兩個角色用同一柞精靈圖或者同一個立體模型，但色調唔同。

## 攷
怎麼？

《**怎麼？**》係台灣歌手辛曉琪嘅第十一張專輯，喺1999年11月推出。

## 曲目

## 唱片版本
*CD第一版
*CD復刻版

## 音樂錄影帶
概念圖

**概念圖**（；）係插圖嘅一種，指一啲表達基本諗頭嘅圖畫，用意在於向人表達一啲畫嗰個人想像中嘅事物：概念圖常見於電子遊戲同動畫戲等創作品嘅製作；喺製作一份創作品嘅初期，創作者通常會首先開始度橋，而呢個工序嘅其中一環包括咗設計虛構角色以及作為故事舞台嘅世界嘅外形，於是創作者多數會係噉咦畫一柞相對簡單嘅圖畫出嚟，用呢啲圖畫向佢哋嘅同事表達佢哋嘅諗頭－呢啲圖就係所謂嘅概念圖。

## 工序

通常喺同佢哋同事傾完之後，製作者（或者佢哋嘅老細）會覺得角色或者世界嘅設計有啲唔完善嘅地方要改，跟住佢哋就會畫新嘅概念圖，直至佢哋覺得可以郁手真係整啲實質嘅作品出嚟為止。

由畫概念圖至到出實際產品係一個不斷精緻化嘅過程：創作者通常會快手噉畫幾幅潦嘅可能性出嚟，然後做明暗處理（幫幅圖各部份加光暗）等嘅工序，再同佢啲同事一齊揀一幅佢哋覺得好嘅圖；老細岌咗頭之後，佢哋就會郁手整一啲實物，例如係如果整嘅係一隻用三維電腦圖像嘅電子遊戲，佢哋就會開始製作一啲將會喺隻遊戲入面出現嘅 3D 模型，並且慢慢將啲模型精緻化（即係一開始整咗個初型，然後再執啲仔細嘅位）；喺呢個過程當中，創作者好多時會對個設計進行更改。

## 睇埋
*畫畫
*插圖
*3D 模型
*建築模型

## 文獻

*Concept Art and Video Game Development. *Gamasutra*.
*Concept Art; are we doing this right?. *Gamasutra*.

## 引述

## 拎
*
* 概念圖世界
澳門旅遊警示

**澳門旅遊警示制度**（又叫**旅遊警示**；葡文叫Alerta de Viagens；英文叫Travel Alert）係由澳門特別行政區政府旅遊危機處理辦公室（2021年2月1號併入）設立嘅一個旅遊警示制度。制度內容本身同香港外遊警示制度相似。

## 警示嘅級別
### 依家生效緊

## 覆蓋嘅地區
澳門旅遊警示覆蓋咗77個比較多澳門居民會去旅遊或者公幹嘅海外國家／旅遊目的地，將來有可能會增加或者調整；但係外遊警示制度係唔包括中國大陸、香港同埋臺灣。

* 
* 
* 
* 
* 
* 
* 
* 
* 
* 
* 婆羅洲

* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* （美國屬地）

* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 

## 睇埋
* 國外旅遊警示分級表
* 外遊警示制度

## 參考

## 出面網頁
*
彩蛋 (媒體)

**彩蛋**（；）係指一個媒體嘅製作者貪得意加喺自己作品裏面嘅隱藏內容。

「彩蛋」一詞源自電子遊戲：有陣時，製作組喺整一隻遊戲嗰時會貪得意加啲隱藏信息或者影像落去；例如試過有遊戲製作師喺為一隻冒險遊戲編寫地圖嗰時，靜靜雞喺地圖當中加咗一間好難搵到嘅房仔，房仔入面有封信，而主角讀嗰封信就會睇到嗰位製作師想同玩家講嘅嘢。而自從廿一世紀開始，「彩蛋」呢個詞開始俾人用埋嚟指一套戲或者一本漫畫裏面製作者貪得意加嘅隱藏內容。彩蛋唔係 bug，bug 係一啲製作師唔預期嘅錯誤，而彩蛋唔單衹能夠完全正常噉作出功能，而且係製作師特登加嘅隱藏內容。

「彩蛋」呢個詞源自西人喺復活節嗰時收埋復活節彩蛋，等啲細路去搵嘅習俗－「收埋啲彩蛋，等啲細路去搵」就好似遊戲製作師收埋啲隱藏信息俾啲玩家去搵噉。

## 攷
物件生成

**物件生成**係電子遊戲上嘅用語，指個遊戲程式喺虛擬世界嘅空間裏面產生物件，當中物件可以係角色、道具或者 NPC 呀噉－嘅過程。

廿一世紀初嘅電子遊戲廣泛噉採用物件導向編程（OOP）嘅技巧：遊戲程式會將遊戲世界當做由好多嚿物件組成，每嚿物件都有一拃特性，例如响射擊遊戲裏面，玩家角色呢嚿物件會有生命值同埋**揸住咩武器**噉嘅一系列特性；呢啲咁多唔同物件要喺遊戲世界中郁動同互動，令到遊戲得以進行；遊戲開始嗰陣，遊戲程式通常就要將呢啲物件產生喺遊戲世界嘅特定位置度。

因為物件生成咁常用，主流遊戲引擎嘅手稿語言（簡化講，係專俾人喺遊戲引擎度寫程式嘅語言）都索性整埋專化嘅陳述式嚟做呢樣工作，例如 Unity C# 嘅 `Instantiate` 就相當出名。

## 主要功能

***生成**（）：物件生成嘅基本；生成通常嘅做法係，遊戲程式寫成指明件物件屬咩類別，然後指定嚿物件要出現喺遊戲世界嘅邊個位置，跟住嚿物件就會按照佢內部嗰啲程式碼嚟行事；例如係喺 Unity C# 手稿裏面會有以下噉嘅碼：
*:
```csharp
using UnityEngine;
using System.Collections;

public class ExampleClass : MonoBehaviour
{
    public Transform prefab; // 俾用家指定嚿物件嘅位置、旋轉同要縮放幾多倍。
    void Start() // 開始嗰陣...
    {
        for (int i = 0; i < 10; i++) // 重複以下工作 10 次...
        {
            Instantiate(prefab, new Vector3(i * 2.0F, 0, 0), Quaternion.identity); // 指定位置同旋轉，產生嚿物件。
        }
    }
}
```

*反生成（）：指將物件由個遊戲世界入面除走，例如角色或者敵人生命值變咗 0，佢就會死亡，而喺呢個時候個遊戲程式就要將佢剷走；噉做係因為如果遊戲世界入面物件數量多得滯，會搞到隻遊戲窒。喺 Unity C# 手稿裏面有以下噉嘅碼：
*:
```csharp
using UnityEngine;

public class ScriptExample : MonoBehaviour
{
    void DestroyGameObject()
    {
        Destroy(gameObject); // 將嚿 gameObject 剷走佢。
    }
}
```

*重新生成（）：指一件物件反生成之後再生成多一次；例如喺好多遊戲當中，玩家角色俾敵人打中死亡之後唔會即刻 GAME OVER，而係玩家會少咗條命，跟住個玩家角色會喺某個地點再生成，要一路去到玩家角色死兼且玩家啲命冇嗮嗰時先會 GAME OVER 。
*生成地點（）：指遊戲世界入面指定用嚟俾某啲嘢重新生成嘅地點；例如係玩家對戰射擊遊戲嘅死亡競賽入面，玩家角色死咗會响若干秒之後重新生成，等玩家有得繼續參與對局，整嚟俾重生生成發生嘅地點就係生成地點；喺實際應用上，生成地點通常會係遊戲世界入便嘅隱形物件。睇埋生成地點露營。

## 睇埋
*物件
*虛擬世界
*遊戲物理
*布公仔物理

## 註釋

## 引咗

## 拎
*Unity 用家手冊：
**Object.Instantiate
**Object.Destroy
澳門小姐競選

**澳門小姐競選**（簡稱**澳姐**），係澳門嘅選美活動，呢項選美賽事最早喺1972年舉辦，但喺1988年後就冇搞，1993年又再搞返；1998年因為冇錢、參賽者質素低、贊助冇商興趣同埋冇公司肯轉播而再度唔搞；2007年判畀無綫電視重新再搞，舉辦咗兩年又停咗。2019年為咗慶祝澳門回歸20年而由澳門選美連盟再次搞返呢項賽事，就係咁斷斷續續舉行咗15屆。澳門小姐冠軍亦都會代表澳門去參加國際中華小姐或者其他國際性選美。

## 歷屆得獎者

資料係黎自：

## 參考


## 出面網頁
*Miss Macau 2019 澳門選美連盟
命 (電子遊戲)

**命**（）喺電子遊戲入面係指一個玩家角色有嘅一次機會，包括遊戲開始同遊戲結束之間嘅活動。當一個玩家角色死亡嗰時，個玩家通常會少噉條命，而當命冇嗮嗰陣，玩家就會徹底噉輸而直接宣告GAME OVER。

一般嚟講，命喺動作遊戲係必配嘢，仲有啲遊戲喺半佬可以加命。
微辣

**微辣**（英文：**Manner**）係個澳門嘅娛樂品牌，為**微辣文化有限公司**（葡文：**Manner Cultura Lda.**；英文：**Manner Culture Ltd.**）所有。

陸志豪、李偉麟以及林茂發響2013年8月合資成立**微辣製作有限公司**（葡文：**Manner Produções Lda.**；英文：**Manner Production Ltd.**）；佢哋專門整啲搞笑影片，上載到社交媒體平台；響2014年6月因《買雪糕時不要分心》大受歡迎而變得聲台大噪，並響2015年得到姜偉靖注資；再先後喺大陸以及香港成立分公司以及辦公室，響2018年首季改為現名。2023年7月，其前職員劉靜儀自殺，成為咗哄動嘅大新聞，公司整體同多個成員飽受批評，官方Instagram户口響8月10號宣布「微辣頻道」「暫停更新」；到左2024年9月先至恢復正常，不過坊間反應欠佳。

## 歷史
原本「微辣」網站只係得幾條十秒鐘嘅短片，後嚟因為一條麥當勞揸雪糕嘅片爆紅，佢哋貼地搞笑共鳴嘅風格，吸引咗好多人鍾意，對佢哋有興趣，之後仲越做越大。而家喺各平台嘅短片畀人瀏覽咗超過30億次，Fans亦超過600萬，遍佈中國大陸、香港、澳門、台灣、東南亞等地，由六毫子、Jacky Lei同埋加蔥三人夾份搞咗**微辣創作**／**微辣工作室**，亦即係微辣嘅前身。

有消息指呢檔生意喺2021年已經籌備緊喺香港上市，不過由於業績唔夠好，一直實行唔到。到2023年，劉靜儀（阿晶）自殺事件重創佢哋嘅計劃，唔止畀人質疑佢哋詐騙澳門政府津貼，仲被廣大港澳市民抵制，搞到好難營運，甚至可能要執笠或賣盤。阿晶自殺事件後，微辣宣布暫停更新。有網民影到微辣嘅辦公室拆哂，裏面一片狼藉。

響2024年9月5號，該公司上載新歌〈成長列車〉嘅MV，作為「重啟」之作。
## 藝員
### 在任
*麥嘉欣（Sofia）
*陳康榮（雞Wing）
*黃曉晴（Yelo）
*劉蘊晴（Rachel）
*李天慧（多多）
*李熙媛（R）
*馬檇鏗（Roberto）
*駱錦瑩（Lok B）
*范偉培（Alex）
*陳建博（囂糕）
*謝慧欣（細欣）

### 退任
*歐陽仲豪（豪DEE）
*霍俊邦（霍哥）
*林茂發（加蔥）
*陳欣（田娜）
*葉蘇霖（Sulin）
*李宇軒（阿軒）
*葉佩男（家姐）
*葉思男（阿妹）
*高維泰（阿泰）
*黃馨慧（慧慧）
*溫寶茹（艾美麗）
*李靖茹（蘇菲）
*吳少雄（泰仔）
*符彩玉（豆腐）
*朱浩文（菠蘿）
*徐步文（大文）
*趙嘉晞（Cass）
*雷諾（Joe）
*鄧蘊翩（Pan Pan）
*陳謙怡（伊莎）

### 吉祥物
微辣按商標中嘅橙色尖椒塑造左隻名為**BiBi椒**／**嗶嗶椒**嘅卡通角色；佢由2016年1月至2017年11月經常以公仔人形態出現於其影片當中。

## 爭議
### 武漢肺炎疫情期間涉嫌違反限聚令

喺2022年7月26號，食品公司Future Salad被揭發喺ClubONE淺水灣店搞違反限聚令嘅活動，其中一啲微辣嘅演員，仲有丁子高同方力申都有出席。

### 被指欺凌前經理人致其自殺身亡

劉靜儀（阿晶／Jane）曾經係微辣嘅經理人，亦曾經係林茂發（加蔥／Nathan）嘅女朋友，2021年離開咗微辣並獨立噉做KOL，到2023年先後疑似食安眠藥自殺失敗同證實燒炭自殺成功，而自尋短見嘅原因被指為長期抑鬱症。坊間推斷佢嘅情緒病起係同林茂發嘅感情瓜葛加上其他微辣職員嘅精神傷害。阿晶喺網絡上同林茂發隔空對質，證實阿晶曾經懷有加蔥骨肉，加蔥遊說或威迫到阿晶去墮胎，加蔥向阿晶表示自己係不婚主義者，其後分手；過咗一排向微辣另一個女職員張詠儀（儀仔／Catherine）求婚，並喺網上多次放閃，兩人現為未婚夫妻。另外，亦有大量網民分析阿晶自殺嘅另一個原因係最少六個其他微辣成員夾份職場欺凌兼網絡欺凌佢，阿晶亦指控微辣有人恐嚇，要佢收聲，而公司已經整好咗用來對付佢嘅歌同片，仲要佢簽署若干聲明，微辣喺後來嘅一份公告否認有噉嘅事。

### 與微辣相熟之KOL散佈假消息

喺阿晶死後無幾耐，YouTube頻道「伍妞有伍仔」多次聲稱得到獨家報料，並以此為題，發表喺商業上似乎對微辣文化有利嘅言論，後來有唔少佢展示或描述嘅所謂證據被確認係流嘢，因此備受網絡輿論批評，以下列出較為囑目者；若干其他因有「標題黨」問題而為人詬病嘅內容在此省略。
*用變聲技術捏造所謂前微辣員工錄音：段呃人嘅嘢出現於「伍妞有伍仔」YouTube頻道嘅錄播節目；有個喺「無糧軍師Water」YouTube頻道直播節目中鋒煙嘅觀眾質疑其出自該主持之口；「伍妞有伍仔」YouTube頻道嘅錄播節目承認被講中，聲稱噉做嘅目的係保護線人
*用做過手腳嘅微信截圖指控阿晶犯法：張呃人嘅嘢出現於「伍妞有伍仔」YouTube頻道嘅錄播節目；是次造假俾一個「請求澳門特首取消全部對微辣的資助及貸款聯署」面書群組嘅帖揭發；「伍妞有伍仔」YouTube頻道嘅一個帖大概話相信噉係線人嘅錯，質問緊佢
*講述令人驚訝嘅所謂微辣眾星報價表：堆異常龐大嘅金額出現於「伍妞有伍仔」YouTube頻道嘅錄播節目；該批資料隨後亦經其他渠道喺互聯網流傳；兩個「請求澳門特首取消全部對微辣的資助及貸款聯署」面書群組嘅帖質疑銀碼失實；「伍妞有伍仔」YouTube頻道嘅一個帖大概指對方證據不足，形容被屈

## 備注

## 參考

## 網址
*微辣嘅網站（新）
*微辣嘅網站（舊）
*微辣嘅Facebook專頁
*微辣嘅YouTube頻道
*微辣嘅Instgram個人檔案
*微辣嘅Discord伺服器
*微辣嘅LinkedIn頁面
*微辣嘅秒拍主頁
*微辣嘅美拍主頁
*微辣嘅騰訊視頻個人頁
*微辣嘅QQ空間
*微辣嘅嗶哩嗶哩個人空間
*微辣嘅愛奇藝公開頁
*微辣嘅梨視頻短視頻
*微辣嘅微博個人主頁
*微辣嘅搜狐視頻頻道
*微辣嘅百家號主頁
*微辣嘅今日頭條主頁
*微辣嘅抖音主頁
八一一深水埗示威

**八一一深水埗示威**，係2019年8月11號由香港民間人士發起嘅一次反逃犯條例修訂示威。呢次示威本嚟係**八一一深水埗遊行**，由深水埗楓樹街遊樂場行到長沙灣深水埗運動場，但警方發咗「反對通知書」，主辦單位宣佈取消遊行。但係有深水埗區街坊同區外民眾嗰日照到原定遊行起點，沿長沙灣道行，行到長沙灣警署附近同警方對峙，但未有爆發嚴重衝突。之後有啲示威者去九龍其他地方搞快閃圍堵行動。其中尖沙嘴警署嘅圍堵行動，有少女被警方布袋彈打中眼；而葵芳站嘅圍堵行動，警方喺車站室內範圍放催淚彈，兩件事都引起廣泛批評。
英美港盟主權在民集會

**英美港盟主權在民集會**（**Stand With Hong Kong, Power to the People Rally**），係2019年8月16號由香港大專學界同LIHKG「我要攬炒」團隊發起嘅一次反逃犯條例修訂集會，喺中環遮打花園搞。呢次集會主要目的係希望爭取國際社會對香港局勢嘅關注。集會請到吳靄儀、黃之鋒、練乙錚、何韻詩同陳浩天做嘉賓，亦播出流亡海外嘅社運人士黃台仰同梁繼平嘅發言片段。主辦單位宣稱有6萬人參加，警方就話高峰期有7,100人。
澳門廣播電視

**澳門廣播電視股份有限公司**（粵拼：Ou3 Mun4 gwong2 bo3 din6 si6 gu2 fan6 jau5 haan6 gung1 si1；簡稱**澳廣視**，，縮寫**TDM**）係澳門嘅廣播電視公司，下面設立咗包括「澳視澳門」、「澳門資訊」、「澳門體育」、「澳門綜藝」、「澳視葡文」、「澳門-Macau」、「澳門電台」及 Radio Macau等嘅頻道。

## 歷史
1983年，澳葡政府成立澳門間家電視公司，同時接管原有澳門電台同佢所屬中文、葡文兩個頻道，公司名定為「澳門廣播電視公司」，採取「公有公營」經營模式。

電視频道於1984年5月13號開播，初期只係喺18:00-23:00播出，混合播出中文同葡文節目。電視台發射塔喺東望洋山頂，路氹保安部隊塔樓以及路環同澳門一住宅樓頂為中轉站。接收範圍覆蓋澳門同各個離島，同佢周邊地區如珠海、香港后海灣及大嶼山較近澳門嘅少部分地區。

## 地址

澳廣視冇一個特定嘅總部或者位址，而係將唔同部門分散喺唔同嘅地方，下面就列出左唔同部門嘅地點：

*澳門俾利喇街157號A（行政、電視新聞同埋節目製播部門）
*澳門羅理基博士大馬路223-225號南光大廈7樓（電台新聞同埋節目製播部門）
*澳門畢仕達大馬路綜藝館第2館（電視演播室）
*澳門南灣大馬路429九號南灣商業中心24樓A-F座（財政同埋行政部門）
*澳門羅理基博士大馬路223-225號,南光大廈8樓（傳訊事務部）
*澳門俾利喇街141-143號寶豐工業大廈7樓（電視節目製作部門）

## 睇埋
* 無綫電視

## 參考
 

## 出面網頁
* 澳門廣播電視股份有限公司嘅官方網站
* 《電視與聲音廣播批給合同》，澳門印務局
* 澳門廣播電視股份有限公司 私營機構公告 - 澳門印務局
* 澳廣視去年蝕五千九萬，2007年3月30日 - 澳門日報
重玩價值

**重玩價值**（當中**重玩**讀音為； ）係有關遊戲設計嘅概念，喺打機用語上常用於單人遊戲，講緊某隻遊戲喺玩家爆機咗一次之後，有幾能夠吸引玩家返去重新玩多次。

## 概論
喺電子遊戲設計上，要提升重玩價值，常見方法有以下呢啲：
*故事視乎玩家做嘅選擇，有多個可能結局；
*遊戲開始嗰時，俾玩家由幾個角色當中揀一個用，一路用嗰個角色用到尾；
*中途俾玩家揀路線，遊戲跟住淨係會俾佢玩揀咗嘅路線嘅關卡；
*用打星等嘅方法評玩家喺每個關卡嘅表現，玩家會為咗攞高啲分而重玩；
*二周目，即係玩第二次嗰時會多咗角色或者武器使用。

## 弊病
有遊戲設計工作者指，部份遊戲開發者提升重玩價值太過夾硬嚟，反而搞到玩家反感。例如遊戲有多種結局，但其中一啲結局喺情節上唔合理，噉嘅話重玩嗰陣隻遊戲係就係唔同咗，但係呢度嘅「唔同咗」並冇產生特別有意思嘅差異，而玩家花時間心機重玩，換嚟冇意思嘅差異，可能反而招致佢哋反感。

## 睇埋
*程序生成
*Roguelike

## 引咗

## 連結
*重玩價值，電視橋段網上對重玩價值嘅討論
電子遊戲搵錢方法

**電子遊戲搵錢方法**指一個遊戲發行商發行一隻電子遊戲當中產生營業額嘅方法。唔同類型嘅遊戲可能有唔同方法搵錢，但重點都係遊戲開發者同發行商等要有利潤，隻遊戲先可以延續落去。廿一世紀嘅電子遊戲界有多種唔同嘅搵錢方法。

## 常見方法
電子遊戲有好多方法搵錢，而一隻遊戲可以用多種方法搵錢：
***買斷制**：玩家喺遊戲舖或者網購俾一次錢買咗隻遊戲佢，跟住就任玩，好多單人遊戲都係噉。
***月費制**：玩家俾咗錢之後可以任玩一段時間，但嗰段時間過咗之後，就要俾多次錢先可以繼續玩，呢種搵錢方法幾乎係 MMORPG 先會用嘅。
*點數卡：玩家俾咗一次錢之後會得到若干量嘅點數，點數會隨住玩嘅時數而下降，所以玩家要每玩若干個鐘頭就俾一次錢。好多東方人整嘅網上遊戲都會用呢個模式搵錢。
*打廣告：隻遊戲可能完全免費玩，但發行商同第啲公司做協議，喺隻遊戲裏面幫嗰啲公司打廣告（例如係遊戲世界入面嗰啲旗幟上面有商品嘅名同嘜頭），而嗰啲公司就會俾錢個發行商。
*微交易（micro-transaction）：隻遊戲可以係免費玩嘅，但遊戲內部有啲物件可以俾真錢買（又或者用真錢買遊戲內部嘅虛擬錢，再用嗰啲虛擬錢買），而呢啲物件買咗會令玩家玩得更加開心，例如係一啲額外嘅關卡、角色、或者飾物等。微交易可以再細分做多種。
**虛擬抽獎（loot box）：指個玩家可以俾若干量嘅錢或者遊戲內部通貨，買一個虛擬抽獎盒，而個虛擬抽獎盒打開咗會隨機噉出一啲飾物同武器等嘅正嘢俾玩家。喺廿一世紀早期，虛擬抽獎嘅做法喺某啲國家俾政府定咗性為賭錢嘅一種，所以俾呢啲國家禁咗。
****DLC**（睇上面）有陣時係要俾錢先可以下載嘅。
*季票：指一張買咗就可以喺一段時間內享受額外內容嘅飛（可以係電子形式）。例如喺好多嘅多人網上遊戲當中，製作組會定時定候出季票，買家買咗季票可以喺嗰一*季*之內得到更多嘅飾物或者虛擬錢等。

## 爭議

**Pay-to-win**（近似，簡稱 P2W）係一個相當有爭議性嘅課題。喺某啲會用微交易嘅遊戲當中，玩家所買嘅虛擬抽獎盒或者 DLC 裏面會有一啲強勁嘅角色或者武器，所以買咗呢啲嘢嘅玩家會有優勢（**想贏就要俾錢**）。

有好多遊戲玩家同設計師都唔鍾意呢種做法，認為一隻遊戲嘅輸贏應該係純以技術決定嘅，覺得 P2W 會破壞隻遊戲嘅技術性。所以有好多大型嘅多人網上遊戲嘅虛擬抽獎盒或者 DLC 都淨係會提供一啲裝飾性質嘅物品，例如係《鬥陣特攻》同《Apex 英雄》等嘅作品噉：喺依啲遊戲入便，玩家買嘅虛擬抽獎盒淨係會有一啲裝飾嘢，好似俾啲角色用嘅衫或者對話選項等等，而呢啲嘢嘅設計夠好（例如一件好有型嘅衫，俾某個受歡迎嘅角色著），吸引到足夠數量嘅玩家去買——最後隻遊戲賺到足夠嘅利潤，而且隻遊戲嘅輸贏依然純取決於技術。

## 睇埋
*遊戲作為服務
*打機用語
*遊戲設計
*電子遊戲設計

## 引咗
遊戲內廣告

**遊戲內廣告**（**in-game advertising**）係電子遊戲搵錢方法嘅一種。指一隻電子遊戲可能完全免費玩，但發行商同第啲公司做協議，喺隻遊戲裏面幫嗰啲公司打廣告（例如係遊戲世界入面嗰啲旗幟上面有商品嘅名同嘜頭），而嗰啲公司就會畀錢個發行商。
電子遊戲季票

**電子遊戲季票**（**season pass**）係電子遊戲搵錢方法一種，指出一啲買咗就可以喺一段時間內享受額外內容嘅飛（可以係電子形式）。例如喺好多嘅多人網上遊戲當中，製作組會定時定候出季票，買家買咗季票可以喺嗰一*季*（season）之內得到更多嘅飾物或者虛擬錢等。

## 參考
周俊賢

**周俊賢**係香港嘅社會活動人士，亦係小學校友組織嘅前任幹事，佢曾經多次就香港嘅公共交通運輸事務公開咁提出意見而被傳媒所報導。

## 簡歷
周俊賢曾經喺同讀過書。而周俊賢亦都喺2008年到2018年期間擔任五旬節于良發小學嘅校友會幹事，同時於2014年至2016年間獲選為嗰個會嘅副主席。喺2016年10月之後，嗰個會嘅副主席職務改由接手。

## 記事
周俊賢除咗參與校友組織事務之外，亦都有就鐵路同電視廣播嘅公共事務提出意見同參與公開活動，佢嘅言論亦都曾經俾報紙同電視新聞所報導。

2004年12月21號，九廣鐵路公司嘅馬鞍山鐵路喺嗰日通車，有網民查翻馬鐵通車當日嘅電視新聞片段，發現周俊賢係其中一個喺大圍站大堂等候區入面排頭位等通車嘅乘客，並且喺大圍站開咗4號月台之後，好快咁跑到去搭馬鐵正式啟用之後第一班列車嘅人客。

2009年12月17號，港鐵因為要起沙田至中環綫而喺黃大仙竹園社區會堂舉行《公眾諮詢大會》，有發言嘅人表示竹園邨附近嘅地方出入鐵路車站嘅行人過路設施不足，但係當佢發言之後，俾人話佢唔係喺嗰度住，無資格發言，更加將佢拉跌並且扣住佢雙臂同喝罵，造成肢體衝突。事件俾《明報》報導之後，有網民認到佢就係周俊賢，並邀請佢就呢件事再作回應。

2014年2月17號，通訊事務管理局喺中環香港大會堂舉行《本地免費電視牌照續期公聽會》，有成功發言嘅與會觀眾認為無綫電視嘅細路節目《放學ICU》仲係用返20幾年前個節目編排模式，喺下晝四點幾做，但係而家啲細路喺下畫四點幾仍然仲喺學校而睇唔到個節目，故此希望電視台能夠調節一下個播映時間，喺翡翠台下畫五點零鐘先好做，甚至希望電視台能夠喺將節目喺夜晚嘅J2再重播多一次。有網民喺公聽會結束之後上載電視台喺晚間新聞報導入面所播出嘅片段，話講嘢嗰個人係周俊賢，而佢嘅言論亦都引發香港多個網上討論區嘅用戶攞咗嚟討論。結果，電視台最終喺2014年10月3號開始，將禮拜一到禮拜五嘅《放學ICU》節目褪遲到下晝4點50分喺翡翠台播映。

2018年8月25號，港鐵因應廣深港高速鐵路香港段嘅香港西九龍站開放日而舉行派飛活動，佢喺接受香港電台視像新聞訪問嘅時候就話，因為以佢所知，鍾意鐵路嘅朋友都想攞到呢啲飛，而且自己都想去參觀，所以就搭頭班東鐵綫火車，喺五點零鐘去到等攞飛，亦都方便埋所認識嘅鐵路朋友。

2020年2月14號，港鐵屯馬綫一期喺嗰日通車，佢喺接受電視新聞訪問嘅時候，講返自己喺2004年係第一個喺大圍站搭「馬鐵」去烏溪沙站嘅乘客，所以想再嚟一次，希望可以再一次見證「馬鐵」擴展嘅時刻。而佢喺接受報章即時新聞嘅報導入面，更加被講到帶埋凳仔去排隊，仲攞住有自己個樣嘅電視新聞截圖嘅道具去到，被形容到準備得十分充足，亦都講到由於自己係「馬鐵」嘅第一位乘客，所以屯馬綫一期嘅開通對佢嚟講具有特別意義，希望能夠再一次延續歷史，亦會有一種圓滿嘅感覺，而新線喺情人節通車，有人一齊陪住慶祝就會更加閞心。對於當局應對新線開通嘅準備工作，佢形容警力規模明顯比以往大，幾乎每一個站都有警察企咗喺度。而港鐵亦都做足公共關係嘅工作，而且送禮物俾乘客，同以往新鐵路通車嘅做法有啲唔同。不過，佢亦都認為港鐵應該調整車費，馬鐵屯馬綫岀九龍應該要減價，改善「短貴長平」嘅現象，而唔係用優惠就可以塞住市民把口。同時，周俊賢亦都對港鐵安排「𡃁模」派朱古力嘅做法無乜好感，話就算由「𡃁模」主動派朱古力俾自己都唔一定會收，佢認為由嗰班鐵路公司嘅總監派禮物俾自己先至會開心同覺得佢哋有誠意。

## 攷
美少女遊戲

**美少女遊戲**（**galgame**）指有一大柞美少女做拍拖對象嘅戀愛模擬遊戲，主打異性戀男人市場。

## 睇埋
*毒男

## 攷
割席

**割席**，又叫**割蓆**，係指因為唔認同對方嘅諗法，而同人哋劃清界線，宣告再唔係朋友或者同路人嘅行為。

## 典故
東漢末年三國時代，有兩個文人管寧同華歆本嚟係同學兼老友，坐埋同一個草席，後尾管寧發現華歆品德好差，就將草席割開兩半，同佢講以後無朋友做，呢件事就引伸咗一句成語：「割蓆絕交」。

## 睇埋
*篤灰
遊戲改檔

**遊戲改檔**（，）泛指由玩家對電子遊戲嘅內容作出更改，當中**模組**可以係指玩家做嘅更改。好多電子遊戲都有玩家為佢哋整模組，例如有陣時玩家嫌某隻遊戲易得滯，於是就為佢編寫一個模組，個模組裝咗就會提升隻遊戲嘅難度，包括令敵人血量增加或者人工智能聰明咗... 等等。然後呢班玩家仲可能會將個模組擺上網，俾其他人下載。呢類情況常見於 RPG 同模擬遊戲。

喺廿一世紀嘅電子遊戲界，改檔對遊戲嘅成功愈加重要，噉係因為容易改檔嘅遊戲可以俾玩家多咗種方法嚟自我表達，間接俾玩家多咗種方法享受隻遊戲。有唔少遊戲開發者做遊戲編程嗰陣，都會特登將隻遊戲嘅程式編成容易改檔，甚至乎索性發佈一啲改檔工具俾玩家用，鼓勵玩家改檔。

## 基本諗頭

有人就改檔嘅嘢寫書，噉樣描述**改檔**：

改檔簡單嘅可以係改遊戲世界某啲物件嘅皮檔案，從而改變物件嘅樣，複雜啲嘅可以係引入全新嘅遊戲資產。

### 修補

非官方修補係指隻 mod 整嚟係修正遊戲嘅錯誤。亦有啲情況係解鎖，俾玩家睇到一啲原本睇唔到嘅遊戲內容。

有關改檔破解原先睇唔到嘅內容，二〇〇四年遊戲俠盜獵車手：聖安地列斯嘅熱咖啡模組嗰單嘢喺遊戲界就廣受討論：俠盜獵車手呢隻遊戲整嚟係預咗大人玩嘅，原先預定會有隻小遊戲俾玩家控制主角同主角嘅女朋友做愛；不過製作組諗諗吓，覺得噉樣恐怕會引起大爭議，於是就將隻小遊戲收埋—佢哋並冇剷走隻小遊戲嘅源碼而只係剷走咗玩家可以用嚟開啟該小遊戲嘅渠道；隻遊戲出咗街之後，有玩家發現咗呢隻小遊戲嘅檔案，就整咗個 mod 做破解，令到玩家群玩到隻小遊戲，而遊戲主角 CJ 同佢啲女朋友做愛嘅影片引起咗公眾譁然。

### 修改程度
要將改檔模組分類，可以睇佢哋對遊戲內容作出幾大程度嘅修改。

一方面，改檔可以係純粹加少量嘅內容，形成所謂嘅**附加檔**，簡單嘅可以係改改遊戲主角嘅髮型或者主角件衫嘅顏色呀噉，當中模擬市民系列喺呢方面就出晒名—呢隻遊戲屬於模擬遊戲，畀玩家創造模擬人，起屋畀模擬人住，並且掌控模擬人嘅日常生活，由飲食瞓玩等都可以控制，玩家亦可以決定模擬人嘅外型，包括模擬人要著咩衫，而呢個遊戲系列嘅 fan 士成日都幫遊戲做改檔，加多啲唔同嘅衫畀模擬人揀，或者加多啲唔同嘅虛擬傢俬可以擺入虛擬屋入便等等等；附加檔嘅例子，仲可能有同某隻射擊遊戲添加戰鬥地圖，同某隻 RPG 添加新嘅道具，或者係同某隻賽車遊戲添加新嘅賽道呀噉。呢啲噉嘅 mod 純粹係基於隻遊戲已有嘅內容，幫某啲類型嘅遊戲事物添加新嘅成員。

另一方面，又有啲 mod 會被稱為**大改**，會增加新嘅遊戲機制，但未至於完全令到隻遊戲變咗第種體驗。玩家整呢種 mod 嘅目的，通常係為咗想改良隻遊戲。

### 自成遊戲

唔少熱愛電子遊戲嘅人都有興趣創造屬於自己嘅遊戲。佢哋當中有啲會去學遊戲開發，又有啲會製作大改型嘅 mod 改造自己手上嘅遊戲。喺後者嘅情況下，有可能製作者係噉改，改改吓就令隻遊戲嘅改版同原版有咗極大差異，唔再認為係同一隻遊戲；個改版仲可能會大受歡迎，最後好似自成一隻新遊戲噉。呢種 mod 就係所謂嘅**完全轉化**。

英雄射擊遊戲絕地要塞 2 就係完全轉化嘅例子：絕地要塞 2 呢隻遊戲一度風靡全球，係 Steam 平台上便最多人玩嘅遊戲之一；呢隻遊戲起源自一九九六年雷神之鎚 —雷神之鎚係第一身射擊遊戲，有提供俾玩家對局嘅死亡競賽遊戲模式；隻遊戲非常受歡迎，吸引好多玩家嚟玩同埋改檔，當中有個模組叫**絕地要塞**，為隻遊戲添加咗職業嘅概念，俾每位玩家揀一個職業，每個職業都自己獨有嘅一套特殊能力；個改檔吸引咗好多玩家，及後仲由美國嘅 Valve 製作組將佢整咗做一隻新遊戲叫絕地要塞，唔使裝落雷神之鎚嗰度都玩得。及後製作組喺二〇〇七年出咗絕地要塞 2 做絕地要塞嘅續作—玩家貪得意整改檔，最後出咗隻經典遊戲。

## Mod 開發

要改檔，第一步係要搵想改邊啲數據。呢點隻隻遊戲都唔同，有啲遊戲開發者會將隻遊戲整到**對改檔友善**，例如二〇〇〇年嘅模擬遊戲模擬市民，就將遊戲角色嘅皮檔案以 BMP 快勞嘅形式擺晒喺目錄裡便，玩家攞住小畫家等嘅簡單工具都可以改；有啲開發者甚至仲會將隻遊戲嘅源碼公開，玩家可以任意攞源碼去改；另一方面，遊戲開發者難免會或多或少想保護遊戲快勞，例如係唔想內容太易改，費事玩家唔小心改軭咗隻遊戲，有部份開發者因而會用進階嘅加密技術，將遊戲數據「鎖住」唔俾改，玩家要用專化嘅工具先可以開呢啲數據嚟睇。

### 改造架生

玩遊戲改檔成日都會用到反編譯器。反編譯器係一種工具，常見於還原工程。反編譯器屬於一類程式，特徵係識得將行得到嘅二進制格式檔案轉化做高級程式語言源碼，即係例如個反編譯器能夠（簡化講）睇住遊戲程式行，留意住遊戲用嗰啲數據點樣變化再砌返出一段能夠出到相同功能嘅 Python 源碼。喺廿一世紀初嘅世界，遊戲界甚至仲有埋開源嘅反編譯架生，例如係 dnSpy 噉。

十六進制編輯器係一種工具，容許用戶睇同埋編輯檔案嘅原始二進制數據。電腦檔案係以一系列字節嘅形式儲住嘅，而十六進制編輯器就會用十六進制格式表示呢啲字節，呢種格式比起二進制更加易讀。每一對十六進制數字對應一個字節，而編輯器通常仲會顯示一欄附加嘅 ASCII 等價數據。因此，十六進制編輯器可以用嚟分析或者修改一般編輯器無法存取嘅數據。

玩改檔嗰陣，十六進制編輯器適合用嚟改二進制檔案入面嘅遊戲數據，例如行得嘅檔案（.exe 或 .dll）、存檔檔案或者設定檔案。玩改檔嘅人可以篡改特定數值，好似係角色嘅生命值或者其他屬性，從而修改隻遊戲。譬如玩家嘅最大生命值以數值形式儲咗喺遊戲數據入面，玩改檔嘅人可以用十六進制編輯器搵呢個數值出嚟，將佢轉換成十六進制，然後再做想要嘅更改。因此，十六進制編輯器對玩遊戲改檔嘅人嚟講好有用。

## 睇埋
*遊戲編程
*用家創新
*用家創造內容
*程式編寫架生
*.dll 檔案
*英維嘅衍生自 mod 嘅視像遊戲一覽

## 註釋

## 英詞
英文詞彙：

## 引述

## 外拎
* Champion, E. (2013). *[https://press.etc.cmu.edu/books/game-mods Game mods: design, theory and criticism]*. Lulu.com，呢本書比較學術化。
* dnSpy，GitHub
* 改檔嘅勝利，講到電子遊戲業界愈嚟愈重視改檔呢樣嘢，玩家所展現嘅創意令唔少開發者感到驚嘆。
* Steam 工作坊，Steam 嘅遊戲改檔平台。
* Steam 上面嘅改檔，Steam 講佢哋點樣支援玩家玩改檔。
* Kamen, Matt (24 April 2015). "Skyrim 係史上第一隻畀人用錢喺 Steam 度買 mod 玩嘅遊戲，Valve 製作組曾經嘗試喺 Steam 平台上便推出「可以畀錢買嘅 mod」，冇幾耐就引起咗巨大嘅爭議，Valve 後嚟取消咗個計劃單嘢先收到科。
篤灰

**篤灰**（），或者寫成**篤魁**、**㧻魁**，又叫**報串**，中文叫**告密**、**告發**，係指見到人哋做咗衰嘢之後爆響口嘅行為，嗰啲衰嘢可以係唔道德、違規甚至係犯法。

而篤灰嘅途徑可以細分做對內同對外兩種：對內就話畀組織入面嘅上頭或者其他成員，而對外就可以交畀傳媒或者執法機構去跟。

凡係從事篤灰工作嘅人有個名詞，叫做**吹哨人**（英文叫做Whistleblower），粵語嘅意思同金手指、綫人差唔多。

喺唔少西方國家，篤灰都受到法律保障，等大眾可以夠膽去揭露唔公義嘅事。

## 名
「㧻」解做擊、推；「魁」係指首領。成個詞解作指出、攻擊罪魁禍首。

## 睇埋
*割席

## 攷
她她她的少女時代

《**她她她的少女時代**》（，粵語直譯：佢佢佢嘅少女時代），係香港無綫電視製作嘅時裝電視劇，由田蕊妮、李思捷同曹永廉領銜主演，並由李國麟、姚嘉妮、林凱恩同羅天宇聯合主演，監製廖晉碩。故仔講中年失婚女主角點樣搵返後生嘅夢想。

## 出面網頁
*她她她的少女時代 - tvb.com
包青天再起風雲

《**包青天再起風雲**》（），係香港電視廣播有限公司製作嘅古裝電視劇，由譚俊彥、胡定欣、曹永廉、張振朗同姚子羚領銜主演，並由傅嘉莉、李成昌、張國強、張穎康、李嘉、譚坤倫、李日昇同黃耀英聯合主演，監製莊偉建。故仔講北宋時期後生包拯查破幾單奇案。

## 收視
本劇響香港無綫電視翡翠台同myTV SUPER 7日跨平台總收視紀錄：

## 獎項
### [[萬千星輝頒獎典禮2019]]

## 攷

## 出面網頁
*包青天再起風雲 - tvb.com
香港連儂牆 (第二代)

**第二代香港（式）連儂牆**，係指2019年香港修例風波期間出現嘅多梆壁報牆。起初示威者趁住6月12號包圍政府總部喺第一代連儂牆原址重建連儂牆，直到7月2號畀政府清潔工清走。之後各區居民自發社區連儂牆計劃，喺香港各區整壁報牆，俾各區嘅市民貼出訴求，令香港連儂牆「遍地開花」。

各區嘅連儂牆都選址多人經過嘅公眾地方，譬如行人隧道同行人天橋。當中最大陣仗嘅係大埔墟站附近條行人隧道，兩邊牆都黐滿晒Memo紙，畀人叫做「連儂隧道」，但其後多次被一啲有組織嘅破壞者搞破壞，包括貼上八國聯軍嘅國旗，同埋改裝佈置做靈堂，不過好快就畀街坊修復返。

各區嘅連儂牆間唔中都有唔同政見嘅人搞破壞，當中最大單嘅係8月20號將軍澳景林邨同厚德邨之間嘅行人隧道發生嘅斬人案。

連儂牆貼嘅嘢亦由初頭嘅Memo紙，逐漸發展成各式各樣嘅自製海報同文宣物品，亦有一啲藝術創作，譬如砌出連登豬嘅圖案。

2019年12月，由於泛民主派喺第6屆香港區議會選舉大獲全勝，同時政府加強清理，警方亦加密巡查阻止重建，各地嘅連儂牆逐漸消失。

## 睇埋

*第一代香港連儂牆
香港連儂牆 (第一代)

第一代**香港連儂牆**係指2014年佔領運動期間出現嘅一埲壁報牆，位置喺香港金鐘夏慤道香港政府總部出面，示威者用Memo紙寫低對民主普選嘅訴求貼上去，總共超過一萬張，到佔領行動畀警方清場嗰陣同時清走晒。

清場後，有個14歲女仔喺連儂牆原址用粉筆畫畫而畀警方拘留，引起公眾關注，而個女仔被叫做「粉筆少女」。
## 睇埋

*第二代香港連儂牆

類:雨遮革命
類:金鐘